@Rasmiy_xabarlar_Official - Channel statistics Расмий хабарлар/Карантин. Telegram Analytics\n@Rasmiy_xabarlar_Official Like 5\n5137 mentions of channel\n1090 post mentions\nVodiy Bozor dodasi\n14 Jul, 07:59\n14 Jul, 07:48\n14 Jul, 05:26\n13 Jul, 23:51\n13 Jul, 21:19\nChannels quoted by @Rasmiy_xabarlar_Official\n14 Jul, 09:05\n14 Jul, 07:27\n14 Jul, 07:24\n13 Jul, 21:48\n13 Jul, 20:54\n13 Jul, 07:42\n11 Jul, 21:50\n11 Jul, 15:58\n11 Jul, 14:06\n11 Jul, 11:03\n10 Jul, 21:51\n10 Jul, 09:19\nРасмий хабарлар/Карантин 14 Jul, 13:01\n💢 Соғлиқни сақлаш вазирлиги ҳузуридаги коронавирусга қарши курашиш штаби аъзоси Ҳабибулла Оқилов иштирокида брифинг\n‼ Aгар коронавирус билан касалланишга шубҳаланилса, қаерга қўнғироқ қилиш керак? Тез ёрдамга қилсак СЭСга, СЭСдагилар ўз поликлиникамизга мурожаат қилишимизни айтишяпти.\nРасмий хабарлар/Карантин 14 Jul, 12:33\nРасмий хабарлар/Карантин 14 Jul, 10:29\nБугун АОКА штабида Соғлиқни сақлаш вазирлиги ҳузуридаги коронавирусга қарши курашиш штаби аъзоси Ҳабибулла Оқилов иштирокида брифинг бўлиб ўтди. Унда фуқароларни қизиқтирган қатор саволларга жавоб берилди.\nРасмий хабарлар/Карантин 14 Jul, 09:38\n💢 Вазирлар Маҳкамаси ҳузуридаги Санитария-эпидемиология назорати давлат инспекцияси бошлиғи Нурмат Отабеков иштирокида брифинг\n‼ Ўзбекистон шароитида Эргоферон дорисини профилактика мақсадида ичиш керак деган тавсиялар қанчалик тўғри?\nРасмий хабарлар/Карантин 14 Jul, 09:15\n❗ Ўзбекистоннинг Россиядаги Элчихонаси ахбороти\nЎзбекистоннинг Россиядаги Элчихонаси 2020 йилнинг 13 июль куни Россия Федерацияси Амур вилояти Свободный туманидаги «Renaissance Heavy Industries» компаниясига тегишли вақтинчалик вахта шаҳарчасида Ўзбекистон Республикаси фуқаролари иштирокида юз берган ҳодисани назоратга олди.\nЭлчихона россиялик ҳамкорлар билан биргаликда можарони келтириб чиқарган сабаб ва шарт-шароитларни ўрганиш, муаммонинг барча томонлар учун мақбул бўлган ечимни топиш бўйича иш жараёни ва натижалари ҳақида қўшимча ахборот беради.\n❗Сообщение Посольства Узбекистана в России\nПосольство Узбекистана в России взяло на контроль инцидент с участием граждан Республики Узбекистан, имевший место 13 июля 2020 года во временном вахтовом городке компании «Renaissance Heavy Industries» в Свободненском районе Амурской области Российской Федерации.\nПоддерживается контакт с Министерством внутренних дел и другими уполномоченными органами Российской Федерации по данному вопросу.\nРасмий хабарлар/Карантин 14 Jul, 09:08\n⚡ Вилоятлар кесимида Covid-19 коронавирус инфекциясига лаборатор таҳлил олиш марказлари ҳақида маълумот тайёрланди.\n📞 Жадвалларда марказларнинг манзили ва телефон рақамлари кўрсатилган.\n❗ Рўйхат вилоят ҳокимликлари ҳамда Санитария-эпидемиологик ососойишталик агенлиги ахборот хизматлари кўмагида шакллантирилди.\nРасмий хабарлар/Карантин 14 Jul, 09:05\nРасмий хабарлар/Карантин 14 Jul, 08:50\n❗"Давергеодезкадастр" қўмитаси ходимларида коронавирус аниқланди\n🔴 Бугун ҳеч ким вирус бизнинг шаҳримизга, туманимизга, маҳалламизга келмаган деб кафолат бера олмайди. Жумладан, Давергеодезкадастр қўмитаси тизимида 10 мингдан ортиқ ходимлар фаолият олиб борса, бугунгача 6 нафар (Тошкент вилоятида 3 нафар, Хоразм вилоятида 2 нафар, Қашқадарё вилоятида 1 нафар) ходимда ушбу вирус аниқанган ва карантинга олинган, дейилади қўмита ахборот хизмати хабарида.\n🏥 Ҳозирда мазкур ходимларимизнинг 2 нафари тўлиқ соғайган, 4 нафари шифохонада стационар ҳолатда даволаниш жараёнида.\nРасмий хабарлар/Карантин 14 Jul, 08:29\n▫Иситма (тана ҳарорати 37,8 даражадан ошади, совуқ қотиш ёки қалтираш);\n▫Умумий ҳолсизлик (танада чарчоқ, бош, оёқ ва қўллар зирқираб оғриши);\n▫Қуруқ йўтал (одатий йўталдан давомийлиги билан фарқланади, бунда тинимсиз йўталиш 1 соатдан кўп давом этиши ёки 1 суткада 3-5 марта йўталиш);\n▫Нафас қисиши (кўкрак қафасида оғриқ, нафас олишда қийинчилик);\n▫Оғриқлар (бош, бўғим ва мушаклар оғриши);\n▫Иштаҳасизлик (таомлар истеъмолида иштаҳа йўқолиши кузатилади).\nШамоллаш ва гриппда:\nБурундан сув оқиши, аксириш, тумов тез-тез кузатилади. Нафас қисилмайди.\n⚠ Агар сизда касаллик аломатлари оғир бўлмаса, юқори ҳарорат, кучли йўтал кузатилмаса, касалхонага ётиш ёки коронавирусга тест топшириш зарурати йўқ.\nРасмий хабарлар/Карантин 14 Jul, 08:25\n📈(+281) 2020 йил 14 июль соат 10:00 ҳолатига кўра, Ўзбекистонда коронавирус инфекцияси қайд этилганлар сони 13872 нафарни ташкил этмоқда.\n🦠Янги касалланиш ҳолатларининг 201 нафари Тошкент шаҳрида (шундан 50 нафари коронавирусга чалинганлар билан мулоқотда бўлиб, карантинга олинган фуқаролар орасида, 151 нафари аҳоли орасида), 21 нафари Қашқадарё вилоятида, 20 нафари Самарқанд вилоятида, 15 нафари Навоий вилоятида, 6 нафари Қорақалпоғистон Республикасида коронавирусга чалинганлар билан мулоқотда бўлиб, карантинга олинган фуқаролар орасида, 15 нафар Наманган вилоятида (шундан 13 нафари коронавирусга чалинганлар билан мулоқотда бўлиб, карантинга олинган фуқаролар орасида, 2 нафари аҳоли орасида), қолган 3 нафар Жиззах вилоятида аҳоли орасида аниқланган.\nРасмий хабарлар/Карантин 14 Jul, 07:48\nҚашқадарёда 56 ёшли эркак коронавирусдан вафот этди\nБу ҳақда ССВ ахборот хизмати хабар берди. Қашқадарё вилояти Қарши туманида яшовчи, Б.В. 5 июль кунидан 10 июлгача тана ҳарорати кўтарилиб, ҳолсизлик кузатилган.\nРасмий хабарлар/Карантин 14 Jul, 07:43\n📥 Карантин режими вақтида фуқаролар, ижтимоий тармоқ фойдаланувчилари томонидан келиб тушаётган савол ва мурожаатларларга Ташқи ишлар вазирлиги ахборот хизмати жавоби:\n❓ Чартер рейслар қандай амалга ошириляпти? Қандай навбатга турсак бўлади?\n✍ Жавоб: Чартер рейслар Республика махсус комиссиясининг топшириғига биноан Ўзбекистоннинг хорижий мамлакатларидаги дипломатик ваколатхона ва консуллик муассасалари томонидан шакллантирилган рўйхат асосида Транспорт вазирлиги томонидан ташкиллаштирилади.\n✔ Чартер рейсларга навбатга туриш учун Ўзбекистоннинг хорижий мамлакатларидаги дипломатик ваколатхона ва консуллик муассасаларига мурожаат қилиш керак.\n❓ Бу йил чет давлатга ўқишга борадиган талабалар ёки тил курсларига борадиганлар учун визалар бериладими ва кетиш учун рейслар ташкил қилинадими?\n✍ Жавоб: Хорижий мамлакатларнинг Ўзбекистон фуқароларига виза бериш масаласи Ташқи ишлар вазирлиги ваколатига кирмайди.\n✔ Бирор мамлакатга таълим олиш мақсадида бориш учун виза олиш масаласида ўша давлатнинг Тошкент шаҳрида жойлашган элчихонасига мурожаат қилиш керак.\n❓ Аввал Ўзбекистонда яшаган, лекин Қозоғистон фуқароси бўлганларниям Ўзбекистонга келишмоқчи бўлса обкелинадими?\n✍ Жавоб: Ўзбекистон фуқароси бўлмаган шахсларни давлатлараро чегаралардаги назорат-ўтказиш пунктлари орқали мамлакатимизга киритиш Республика махсус комиссиясининг тегишли топшириғи асосида амалга оширилади.\nРасмий хабарлар/Карантин 14 Jul, 07:29\nБугундан пойтахтимизда 1197 қисқа рақамли Ҳомийлик ёрдамларини мувофиқлаштирувчи марказ ишга тушди\nБу ҳақда Тошкент шаҳар ҳокимлиги ахборот хизмати маълум қилди.\nМарказ орқали пандемия шароитида аҳолининг эҳтиёжманд қатламига кундалик зарур маҳсулотлар етказиб берилади.\nҲурматли ҳамшаҳарлар, бугунги кунда коронавирус тарқалишининг олдини олиш, карантин талабларига сўзсиз риоя қилиш ва фақат зарурат бўлгандагина кўчага чиқиш кераклигини унутманг!\nРасмий хабарлар/Карантин 14 Jul, 07:27\nРасмий хабарлар/Карантин 14 Jul, 07:24\n14-15 июль кунлари кутилаётган локал (маҳаллий) ёмғирлар муносабати билан Тошкент, Андижон, Наманган Фарғона вилоятларининг тоғолди ва тоғли ҳудудларида сел келиши хавфи бор. Бу ҳақда Ўзгидромет ахборот хизмати хабар берди.\n14-15 июля в связи с ожидаемыми локальными дождями по предгорным и горным районам Ташкентской, Андижанской, Наманганской, Ферганской областей селеопасно.\nРасмий хабарлар/Карантин 13 Jul, 22:00\n📈 (+231) 2020 йил 13 июль соат 23:30 ҳолатига кўра, Ўзбекистонда коронавирус инфекцияси қайд этилганлар сони 13591 нафарни ташкил этмоқда.\n🦠 Янги касалланиш ҳолатларининг барча 231 нафари Тошкент шаҳрида (шундан 146 нафари коронавирусга чалинганлар билан мулоқотда бўлиб, карантинга олинган фуқаролар орасида, 85 нафари аҳоли орасида) аниқланган.\n✅ Бугун Тошкент шаҳридаги тиббиёт муассасаларида 164 нафар, Наманган вилоятида 14 нафар, жами 178 нафар бемор тузалди.\n🕺 Шундай қилиб юртимизда 8030 (+178) нафар коронавирус инфекциясига чалинган фуқаролар (59 фоиз) соғайган.\n💉 Ҳозирда мамлакатимизда 5498 нафар беморга шифокорларимиз томонидан белгиланган стандартлар бўйича даво чоралари кўрилмоқда.\nРасмий хабарлар/Карантин 13 Jul, 21:48\nСоғлиқни сақлаш вазири матбуот котиби хабарига кўра, қандли диабет билан оғриган, инсультни бошидан ўтказган бемор коронавирусга чалиниб, ўткир нафас ва юрак-қон томир етишмовчилигидан вафот этди\nРасмий хабарлар/Карантин 13 Jul, 21:38\nОлий Мажлис Сенати қарори билан Олий суд таркибига ўзгартиришлар киритилди\nПарламентимиз юқори палатаси Кенгашининг қарорига мувофиқ, Бахром Абдувалиевич Тангабаев ўн йил муддатга, Ибрагим Мирзарахимович Алимов муддатсиз даврга Ўзбекистон Республикаси Олий cудининг судьяси лавозимига сайланди.\nСенатнинг шу қарори билан Хуршид Искандарович Қосимов ва Алишер Абдухалимович Жалилов Ўзбекистон Республикаси Олий судининг судьяси лавозимидан озод этилди.\nРасмий хабарлар/Карантин 13 Jul, 21:32\nЎзбекистон Республикаси Олий суди раисига биринчи ўринбосар лавозимини сенатор Робахон Маҳмудова эгаллади.\nБу ҳақда Олий суд ахборот хизмати маълум қилди.\nРобахон Маҳмудова — Жиноят ишлари бўйича Фарғона вилоят суди раиси вазифасида ишлаган.\nР.Маҳмудова Ўзбекистон Республикаси Сенатининг Фан, таълим, соғлиқни сақлаш масалалари қўмитаси раиси лавозимида ишлаб келаётганди.\nУ Ўзбекистон Республикаси Президентининг Фарғона вилояти Халқ қабулхонаси мудири лавозимида ишлаган.\nРасмий хабарлар/Карантин 13 Jul, 21:17\nАхборот 24 | COVID-19: Ўзбекистондаги вазият


21:51 09 Марта 2021\nНаманган вилояти Учқўрғон туманидаги 1-сонли умумтаълим мактабининг 11-синф битирувчи ўқувчилари ва бошқа таълим муассасаларидаги иқтидорли ёшлар ҳамда қўшни Қирғиз Республикасининг Жалолобод вилояти Шамалдисай туманидаги 8-сонли умумий ўрта мактабнинг 11-синф ўқувчилари иштирокида “Zoom” дастури орқали “Келажакдаги касбим” мавзусида халқаро ўқув семинари ўтказилди.\nМазкур семинар аввалида Наманган вилоятидан қатнашган Учқўрғон тумани халқ таълими бўлими мудири Бобур Зайниев, 1-сонли умумтаълим мактаби директори Одилжон Исматуллаев, Жалолобод вилоятидан иштирок этган 8-мактаб директори Акбермет Азимқулова, ўқув ишлари бўйича директор ўринбосари Милена Кажормалиева, ташкилотчи Олеся Усенбаева, ижтимоий соҳа педагоги Токтобубу Качкинбаева Ўзбекистон Президенти Шавкат Мирзиёевнинг сиёсий иродаси натижасида кейинги йилларда ўзбек ва қирғиз халқлари ўртасидаги ҳамкорлик ҳамда дўстлик ва биродарлик алоқаларига катта йўл очилганлигини таъкидладилар.\nНаманган ва Жалолобод ҳудудлари ўртасидаги мазкур онлайн семинар-мулоқот Қирғиз Республикаси Президенти Садир Жапаровнинг Ўзбекистонга ташрифи арафасида ташкил этилиши ҳам икки давлат ўртасидаги таълим истиқболларини юқори босқичга олиб чиқишда муҳим аҳамиятга эга. Қолаверса, бу ҳамкорлик ёшларнинг билим олиб, касб кўникмаларини мустаҳкамлаш, бир-бирлари билан дўст тутинишларига ҳам хизмат қилади.\nОнлайн мулоқот учун Учқўрғондаги 1-мактабни танлангани бежизга эмас. Боиси, мазкур маърифат даргоҳи тумандаги илғор таълим масканларидан биридир. Юз йиллик тарихга эга бўлган ушбу мактаб 2019 йилда “Обод қишлоқ” Давлат дастури асосида капитал реконсрукциядан чиқарилди. Айни пайтда 1 минг 233 нафар ўқувчига 91 нафар педагог сабоқ бериб келмоқда. Муаллимларнинг 34 нафари олий ва биринчи тоифага эга. Жорий ўқув йилида мактабни 113 нафар ўқувчи, хусусан 63 нафар қиз тамомлайди. Битирувчиларнинг олий таълимга қамрови кўрсаткичини 30 фоизга етказиш бугунги кунда ўқитувчилар олдида турган устувор мақсад ҳисобланади.\nҚирғизистоннинг сўлим жойларидан бири - Шамалдисай туманидаги 8-сонли умумий ўрта мактаб 1958 йилда барпо этилган бўлиб, у ерда 1 минг 478 нафар ўғил-қиз рус ва ўзбек тилларида таълим олади. Онлайн мулоқотда мактабнинг 70 нафар битирувчи ўқувчиси ҳозир бўлди.\nСеминар давомида ўқувчилар ўз тилларида суҳбатга киришиш асносида рус ва инглиз тилларида ҳам мулоқотда бўлдилар, бир-бирлари билан ўзаро фикр алмашди.\nУчқўрғондаги спорт турларига ихтисослашган 20-сонли давлат ихтисослаштирилган мактаб интернати ўқувчиси Фирдавс Мусажонов тўрт йилдан буён спортнинг бокс тури билан шуғулланиб келади. Ўтган вақт мобайнида у бир неча бор Республика ва халқаро миқёсдаги мусобақаларда зафар қучган. Иқтидорли чарм қўлқоп соҳиби 2020 йилнинг декабрь ойида Жалолобод вилоятида ташкил этилган халқаро турнирда 56 килограмм вазнда беллашиб, ғолибликни қўлга киритди.\n- Ёшим 15да. Қирғизистонда туғилганман. Бундан 10 йил аввал ота-онам билан бирга Шамалдисайдан Учқўрғонга кўчиб келганмиз. Ўзбекистондаги мактаб менга ўз бағрини очди. Шу ерда таълим-тарбия олаётганимдан хурсандман, - дейди 37-мактаб ўқувчиси Умрзоқ Қосимжонов. - Қирғизистонлик тенгдошларимга тарих, инглиз тили, биология фанларига қизиқишларим, келгусида эгалламоқчи бўлган касбим ҳақида сўзлаб бердим. Қирғиз халқининг буюк “Манас” достонидан парча айтганимни хурсандчилик билан қарши олишди.\nОнлайн мулоқотда шунингдек, муаллимлар ўз тажрибаларидан келиб чиққан ҳолда фан ва таълим соҳасида амалга оширилаётган изчил ишлар хусусида батафсил маълумот берди. Келаси ойда ўтказилажак онлайн семинарда ҳар икки ҳудуднинг таълим тизимидаги услубчилари ўзаро тажриба алмашишлари режалаштирилди. Истиқболли қўшма лойиҳаларни биргаликда амалга ошириш, бу борада икки томоннинг мавжуд салоҳиятидан унумли фойдаланиш, ҳамкорлик кўламини янада кенгайтиришга келишиб олинди.\n“Namangan24.uz” ахборот-таҳлилий портали раҳбари.


Хитойлик диссидент адиб онлайн мақолалари учун 9 йилга қамалди - BBC O'zbek\nХитойлик диссидент адиб онлайн мақолалари учун 9 йилга қамалди\nФото муаллифлик ҳуқуқи Boxun\nImage caption Чен Вэй доим фақат ўз нуқтаи-назарини ифода этганини айтиб келган\nХитойлик ёзувчи ва инсон ҳуқуқлари ҳимоячиси Чен Вэй давлат қудратига путур етказиш айблови билан 9 йиллик қамоқ жазосига ҳукм қилинди.\nУ шу йил бошида Яқин Шарқ ва Шимолий Африка мамлакатларидаги ҳодисаларга бағишлаб Интернетда бир неча мақола эълон қилганидан кейин ҳибсга олинган.\nБу мақолаларда хитойликларни ҳам "Араб баҳори"дан руҳланиб, норозилик намойишларини ташкил этишга чақириқ янграган.\nЧен Вэй адвокатига кўра, таниқли адиб сўз эркинлигига даъват этган ва Хитойдаги бир партияли тизимни ислоҳ қилишга чақирган, Хитойда фуқаролик жамияти фаоллашиб бораётганини олқишлаган.\nХитой жануби-ғарбидаги Суининг шаҳри маҳкамаси қарорига кўра, Чен Вэй "давлат ҳокимиятини ағдаришга чақириқ" банди бўйича айбдор деб топилган.\nЧен Вэй рафиқаси Ванг Сияоаннинг Би-би-сига айтишича, у эрини феврал ойидан буён бугун биринчи марта кўрган, у озиб ва қариб кетгандек кўринган.\nМаҳкама ёпиқ эшиклар ортида ўтган ва атиги 2 соат давом этган, кейин ярим соат давомида ҳукм ўқиб эшиттирилган.\nМаҳкамада Чен Вэй ҳимоячиси, у фақат Хитой конституцияси бўйича рухсат берилган ўз нуқтаи назарини ифода этган, деб айтган.\nБироқ маҳкамада фаол ва унинг ҳимоячиси сўзларини бўлиб ташлашган, гапиргани қўйишмаган. Чен Вэй ўзига қўйилган айбни рад этган.\nУ "диктатура қулайди, демократия ғалаба қилади", дея қичқирган.\nУшбу маҳкама қарорини қоралаган биринчи киши Чен Вэйнинг рафиқаси Ванг Сияоан бўлди.\nУ бу маҳкамани "спектакл томоша" деб атаган. Унинг фикрича, маҳкама ҳукми олдиндан тайёрлаб қўйилган.\n"У айбдор эмас, бу жудаям қаттиқ жазо, унга ўзини ҳимоя қилишга имкон бермадилар", деб айтган Ванг хоним.\nҚароргоҳи Хонгконда жойлашган Хитой Инсон ҳуқуқлари ҳимоячилари ташкилотига Чен Вэй устидан ҳукм Хитойда шу йил давомида кузатилган энг қаттиқ ҳукм бўлган, шу йил давомида ўзгача фикрловчиларга босим мақсадида юзтача хитойлик фаол ҳибсга олингани хабар қилинади.\nШу йил апрелида таниқли рассом Ай Вей Вей ҳам ҳибсга олинган ва солиқ тўлашдан воз кечишда айбдор деб топилган, лекин қўйиб юборилган эди. Аммо танқидчилар Ай Вей Вейга ҳам Хитой ҳукуматига нисбатан танқидий чиқишлари учун таъқиб олинганини айтишади.\n42 ёшли Чен Вей Хитойдаги зиёлилар орасида энг ҳурматга сазовор намояндалардан бири деб кўрилади.\nУ ҳали 20 яшар талаб бўлганида Пекиннинг Тянанмен майдонидаги намойишлардаги иштироки учун озодликдан маҳрум этилган, 1994 йилда ҳам маҳкама Чен Вэйни "аксилинқилоб тарғибот ва қўпорувчилик"да айблаб 5 йилга озодликдан маҳрум этган эди.\nУ доим Хитой коммунистик тизимининг ашаддий танқидчиси бўлиб келган.


Янги тариф режаси – олий даражадаги икки карра чексизлик! - Terabayt.Uz\n«Ўзбектелеком» акционерлик компанияси ўзининг Uzonline бренди остидаги уй интернети учун янги тариф жорий этди. «UNLIM 10 Premium» деб номланган ушбу тариф режаси ҳақида икки карра чексиз ва энг юқори тезликка эга, дейилади UZTELECOM расмий сайтидаги хабарда.\nЎҚИНГ: Оператор 40% дан 90%гача «ҚАЙНОҚ ЧEГИРМАЛАР»ни эълон қилди!\nБу тариф режаси ўзида 300 Мбит/сониягача чексиз уй интернетини ва бутун Ўзбекистон бўйлаб чекланмаган чиқувчи қўнғироқларга эга уй телефони (IP-телефония/видеотелефония) хизматини мужассам этади. Тариф режаси орқали ҳеч бир тўсиқларсиз интернет оламида юқори тезликда «кезиш», шунингдек дақиқалар, соатлар ва ҳатто, кунлар ҳақида ўйламаган ҳолда яқинлар ва қадрдонлар билан уй телефони орқали суҳбат қуриш мумкин.\nБундай икки карра чексиз имкониятлар – бир вақтнинг ўзида интернет ва телефония хизмати тўлов қийматига киритилган тариф режаси Ўзбекистон бозорида илк маротаба туҳфа этилмоқда. Уй интернети аҳоли учун ҳеч қачон 300 Мбит/сониягача тезликда тақдим этилмаган.\n«UNLIM 10 Premium» тариф режаси GPON технологияси бўйича уланган абонентлар учун фойдалидир. Агарда кундуз куни тезлик 10 Мбит/сонияни ташкил қилса, тунда (00:00 – 12:00) ушбу тезлик 300 Мбит/сониягача оширилади.\nШуниси эътиборлики, 300 Мбит/сония тезлиги абонент томонидан ўрнатилган ускунанинг конфигурациясига қараб, эълон қилинган тезликдан фарқ қилиши мумкин, аммо оператор томонидан бундай чекловлар бўлмайди.\nЯнги «UNLIM 10 Premium» тариф режаси ҳафида батафсил мазкур ҳавола ёрдамида танишиб чиқишингиз мумкин.\n#Uzonline #Uztelecom #интернет-провайдер #Ўзбекистон #Ўзбектелеком #тезкор интернет


Хонанда Дилсўз билан учрашув ўтказилди\nЮртимизда пандемик вазият бўлишига қарамасдан санъат аҳли вакиллари билан онлайн учрашувлар бўлиб ўтмоқда. Зеро, санъат ва илм доимо ҳамоҳангдир. Инсон тафаккури, маънан юксалишида ҳақиқий санъатнинг ўрни беқиёсдир.\nАна шундай тадбирлардан бири Ўзбекистон халқаро ислом академиясида ўтказилди. “Ниҳол” мукофоти совриндори, хонанда Гўзал Жуманиёзова (Дилсўз) билан онлайн давра суҳбатида академия ўқитувчилари, талабалар иштирок этди.\nАкадемия хотин-қизлар қўмитаси ташаббуси билан ўтказилган ижодий учрашувни ўтказишдан кўзланган асосий мақсад коронавирус даврида одамларга юқори кайфият улашиш, карантин чекловларидан бироз чалғитиш, мусиқий кўтаринкилик улашиш бўлди. Ижодий учрашувни академиянинг “Араб тили ва адабиёти Ал-Азҳар” кафедраси ўқитувчиси Мастура Нурматова олиб борди.\nОнлайн давра суҳбатида хонанда ўзининг болалик йиллари, санъат соҳасига кириб келиш тарихи, ижодий фаолияти ҳақида йиғилганларга маълумот берди. Бугунги кундаги хонандалик фаолияти, мусиқий янгиликлар ҳақида сўз юритди. Шунингдек, хонанда репертуаридаги қўшиқлардан айримларини иштирокчиларга жонли тарзда ижро этиб берди.\nҚизғин савол-жавоб, юқори кайфиятда ўтказилган тадбир иштирокчиларда катта таассурот қолдирди. Хонанда Дилсўз ҳам ижодий кечадан хурсандлигини таъкидлаб, мутасаддиларга самимий миннатдорчилигини билдирди. Жорий йилги академия битирувчиларини самимий қутлаб, уларнинг келгуси фаолиятига омад тилади.


28.03.2021 18:05 0 1529\nКанаданинг Норт-Ванкувер шаҳридаги кутубхонада эркакнинг ҳужум қилиши натижасида бир киши ҳалок бўлди ва яна олти киши жароҳатланди, дея хабар берди CBC телеканали.\nAввалроқ полиция гумондор ҳибсга олинганлиги ва афтидан ёлғиз ҳаракат қилгани тўғрисида маълум қилганди.\nТелеканалнинг қотилликни тергов қилиш бўлими вакилига таянган ҳолда хабар беришича, гумонланувчи полицияга яхши маълум бўлган — тахминан 20 ёшлардаги йигит.\nПолиция ҳужумнинг сабабини ўрганмоқда. Улар воқеага гувоҳ бўлганларни ҳуқуқ-тартибот идоралари ходимларига мурожаат қилишларини сўраган.\nГувоҳларнинг сўзларига кўра, жиноятчи «жуда узун, ғайриоддий пичоқ» билан қуролланган.\n«Бугун менинг қалбим Норт-Ванкувер билан. Линн-Вэллида ушбу шафқатсиз ҳодисадан шикастланган ҳар бир киши, шуни билингки, барча канадаликларнинг ўй-хаёли сизлар билан ва ярадорларнинг тезроқ соғайиб кетишини тилайди», — деб ёзди Канада бош вазири Жастин Трюдо «Twitter»да.\nКанада қотиллик кутубхона


Карвон йўли ўзгармоқда\n17 май 2021, Тошкент вақти: 05:16\nЎзбекистон халқаро майдонда матбуот эркинлиги энг кўп бўғилган мамлакат сифатида машҳур бўлса-да¸ Гулнора Бобожонова каби Ғарб ҳамкорлари дунëни оқнинг қора¸ қоранинг эса оқ эканига ишонтирмоқчи.\n"Немис тўлқини" Ўзбекистондаги шубҳали ҳамкори Гулнора Бобожонова билан ишлашни тўхтатмоқчи. Бу ҳақда мустақил "Uznews.net" хизмати хабар тарқатди.\nЎтган ҳафта Германиянинг NDR телеканали ўзининг "Zapp" дастурида «Немис тўлқини»нинг Ўзбекистондаги шубҳали ҳамкори Гулнора Бобожонова ҳақида ҳикоя қилиб, уни ўзбек режими ҳимоячиси, мустақил журналистларни мамлакатдан қувғин қилишда иштирок этган шахс сифатида тасвирлаган эди.\nКўрсатув муаллифи, германиялик журналист Маркус Бенсманга кўра¸ ҳужжатли филмдаги асосий мужда ўз эгаларига етиб борган ва улар жамоатчилик босими бошланмай туриб¸ ўз хатоларини тузатишга киришган.\n- "Немис тўлқини" радиоси бош муҳаррири Миодраж Сорич гапидан шуни англадимки, улар Гулнора Бобожонова ва унинг Журналистларни қайта тайёрлаш маркази билан ҳамкорликни узишмоқчи. Чунки NDR канали орқали эфирга берилган кўрсатувда Бобожонованинг эркин журналистика дўсти эмаслиги, аксинча бу аёл журналистларни қатағон қилаётган режим ҳамкори эканини исботланди. Мен "Немис тўлқини" қароридан жуда мамнунман. Чунки, бунақа одам билан ҳамкорлик қилиш Германия учун уят эди, - деди Маркус Бенсман.\nГулнора Бобожонова, Халқаро журналистларни қайта тайёрлаш маркази директори сифатида «Немис тўлқини»ни Ўзбекистонда тарқатиш бўйича ташкилот вакили эди ва узоқ йиллардан буён иккита курсини қулай эгаллаб келаётган эди.\nУ Германиянинг Конрад Адэнауэр жамғармасининг узоқ йиллик ҳамкори сифатида ҳам ғарблик ҳомийлардан ва журналистик ташкилотлардан Ўзбекистонда профессионал журналистикани ривожлантириш учун ажратилган грантлар олиб келди.\nNDR каналининг "Zapp" дастурида Гулнора Бобожонованинг мамлакатда бўлаётган воқеаларни ёзишга интилаётган журналистларни қоралаш, Ислом Каримов диктатурасини мустаҳкамлаш йўлида хизмат қилаётгани айтилди.\nУшбу кўрсатув ортидан Конрад Адэнауэр жамғармаси ҳам Гулнора Бобожоновадан узоқлашган кўринади.\n- Ҳозир биз Гулнора Бобожонова ва унинг маркази билан ҳамкорлик қилаётганимиз йўқ. Келажакда ҳам, келаси йил учун мўлжалланган лойиҳаларда ҳам бу аёл билан ҳамкорлик кўзда тутилмаган. Биз бошқа устивор соҳаларда ишламоқчимиз, - Конрад Адэнауэр жамғармасининг Марказий Осиё бўйича вакили Грегор Риссел.\nОзодлик радиоси мухбирларига қарши, cталинизм руҳида тайёрланган ва Ўзбекистондаги қатор телеканаллар орқали, "Журналистик суриштирув" номи остида тақдим этилган кўрсатувда Гулнора Бобожонова мустақил журналистларни фош қилувчи ролида намоён бўлган эди.\nБу кўрсатувда Озодлик журналистлари жиноятчи ва халқ душманлари сифатида тасвирланган. Журналистларнинг қариндошлари, уларнинг аниқ уй адреслари ҳақида батафсил маълумотлар берилган эди. Германия ташкилотлари билан ҳамкорлик қилаётган аёлнинг бундай кўрсатувда чиқиши шов-шувга сабаб бўлди.\nNDRнинг "Zapp" дастури сўровига кўра, "Немис тўлқини" Бобожонованинг ЎзТВ қай мақсадда ундан интервью олганини, қандай контекстда берилишини билмагани айтди. Лекин, Бобожонованинг бу кўрсатувда чиқиши тасодифий эмаслигига уни томоша қилгач амин бўлиш мумкин. Бобожонова буни ўтган душанба куни Озодлик радиосига берган интервьюсида яна бир бор тасдиқлади.\nЎзбекистонда қамоққа ташланган мустақил журналистлар ҳақидаги саволга жавоб бераркан, Бобожонова, уларнинг касбий фаолиятлари учун жазоланмаганликларини уқтириш ва бу борадаги ҳукумат қарашини ҳимоя қилишга уринди.\nНемис матбуотида унга нисбатан айтилган, унинг диктаторлик режими билан ҳамкорлик қилиши ва мустақил журналистлар қатағонида иштироки ҳақида эса у ўзининг севимли мақоли билан: «Ит ҳуради, карвон ўтади» дея жавоб берди.\nЛекин немис журналисти Маркус Бенсманнинг айтишича: "Гоҳида карвон йўлини ўзгартириши ҳам мумкин".


Венгер: Санти учун афсусдаман\n1 декабрь, 2017, 18:46\nЛондоннинг “Арсенал” клуби бош мураббийи Арсен Венгер ярим ҳимоячи Санти Касорланинг яна бир жарроҳлик амалиётига мухтож эканлиги ҳақида ўз фикрини билдириб ўтди.\n- Ўйлашимча, бу куннинг энг ёмон хабаридир. Мен Сантига чиндилдан ачинаман, биз бу футболчи билан фахрланамиз ва уни яхши курамиз. Шуни айтишим керакки, унинг футболга бўлган севгиси шунчалик баланд. У хар кунги машғулотларга хурсанд бўлиб келар эди.\nХозир учрашувларда у бизга ёрдам беролмаслиги, биз учун катта зарба. Умид қиламанки, Кассорла январь ойида бутунлай соғайиб кетади. Унга операция ёрдам берадими йўқ, менга маълум эмас, бу борада доктор билан гаплашиб олишимиз керак, - дейди Венгер goal.com нашрига берган интервьюсида.\nМаълумот учун, 32 ёшли ярим ҳимоячи 2016 йилнинг октябрь ойидан бери майдонга чиқмаяпти.


Қуръони каримнинг Қозон босмаси | www.ziyouz.uz\nБош саҳифа Илм ва фанДинҚуръони каримнинг Қозон босмаси\nИслом дини ёйилиши баробарида Булғор мамлакатида Қуръони карим ва унинг тафсирлари ҳам пайдо бўла бошлайди. Ўша пайтда Қуръонни бошқа тилларга таржима қилиш анъанаси бўлмагани учун татарларда уни оғзаки тафсир ва таъвил қилиш авж олди. Туркий халқлар орасида маълум Табарий, Абу Бакр, Абдуссалом Қазвинийлар тафсири жуда катта — ўттиздан уч юз жилдгача бўлгани учун ундаги мазмун ва қиссаларни бадиий асар қилиш ҳам шакллана бошлади. Рабғузийнинг “Қисас ул-анбиё”, Маҳмуд Булғорийнинг “Жаннат эшиги”, Сайфи Саройининг “Туркий Гулистон” каби асарлари шулар жумласидандир.\nЎн тўққизинчи асрга келиб, татарлар орасидан Қуръони карим маъноларини таржима ва тафсир қилган олимлар етишиб чиқди. Бу соҳадаги илк уринишни таниқли аллома Абдунносир Курсавий (1776-1812) амалга оширди. Ҳозир Қозон кутубхоналарида унинг қаламига мансуб “Ҳафтияк тафсири”нинг тошбосма нусхалари сақланмоқда. Татар тарихчиси ва адиби Тожиддин Ёлчигул (1768-1838) ҳам “Ҳафтияк”ка тафсир ёзган. Қуръони каримнинг тўлароқ тафсирини татар тарихчиси ва илоҳиётчиси Ҳусайн Амирхонов (1814-1893) амалга оширди. Кейинчалик, 1910-1911 йиллари татар олими ва шоири Муҳаммад Содиқ Имомқулининг икки жилдли “Тасҳил ул-баён фит тафсир ул-Қуръон” китоби чоп этилди ва айнан шу тафсир яқинда Қатарда “Собиқ Совет Иттифоқи мусулмон туркларига совға” сифатида қайта нашр қилинди. Йигирманчи асрда татарлардан Шайхулислом Ҳамидийнинг “Ал-итқон фит таржимат ул-Қуръон” тафсири ҳам машҳур эди.\n1907 йили Қозонда чоп этилган “Ал-итқон” нусхаси кейинчалик Япония, Туркия, Қатарда қайта нашр қилинди. Абдунносир Курсавийнинг шогирди Мулла Нўъмоннинг тафсири ҳам туркий халқлар ўртасида кенг тарқалган. Шунингдек, ўтган асрда Бурхон Шароф, Сунъатуллоҳ Бекпўлат, Мурод Рамзий, Мусо Бегиев ва бошқаларнинг тафсир ҳамда маъно таржималари пайдо бўлди.\nМатбуотда Харитоновни “фош этиш”га биринчи бўлиб ёзувчи Фотиҳ Амирхон журъат қилди. Матбаачи Харитонов бунга жавобан Қуръоннинг “хато босилган” нусхаларини янгисига алмаштириб бериш, “келгусида бундай хатога йўл қўймаслик” ҳақида баёнот билан чиқди. У бундай камчиликлар ҳар қандай матбаа корхонасида содир бўлиши мумкин деб ҳисоблаб, ҳодисага унча жиддий қарамади. Бироқ бу унинг катта хатоси эди. Татар матбуоти якдиллик билан Харитоновга қарши шиддатли “ҳужум” бошлади. Кун тартибига Харитонов босмахонаси Қуръонни қасддан хато босганми ёки бу тасодифий ишкаллик эдими, деган масала қўйилди. Иван Харитонов босмахонада ҳарф терувчиларни Ризвон Шарипов ва Зиннат Ҳисматуллинларнинг бепарволиги туфайли хато кетиб қолган, дея тушунтирди. Лекин китобда матн диний кенгаш вакили Сафиуллоҳ Абдуллин томонидан текшириб чиқилган ва тасдиқланган, деб кўрсатилган эди. Бу Харитоновнинг яна бир хатоси эди, чунки Абдуллин китоб хомакисини мутлақо кўрмаган. Тўғри, унинг номи Қуръоннинг аввалги нашрларида ҳам бор эди, босмахонада бу нашрга ҳам унинг номини шундоққина кўчириб қўяқолди. Харитонов нега унга хомаки нусхани кўрсатмай, китобнинг ҳамма нусхасини бериб юборгани сирлигича қолди. Ўша пайтда Қуръонга талаб ниҳоятда катта бўлган (Русияда йилига икки юз минг нусха тарқаларди) шароитда “қўшимча” тираж босилгани ҳақида гумон пайдо бўлади. Ваҳоланки, чор Русиясида матбаачилик иши ҳукуматнинг қаттиқ назоратида бўлган.\nАфтидан, Харитонов қуйма матнни яна бир бор мусулмон муҳаррирга кўрсатиб олишга эринган кўринади. Табиийки, қаттиқ ғазабланган Сафиуллоҳ Абдуллин диний кенгашга мурожаат қилиб, бу ишга алоқаси йўқлигини билдирган. Харитоновни судга бериш таклифи билан чиққанлар ҳам бўлди. “Харитонов иши” аста-секин сусайса ҳам, бу воқеа унинг корхонаси учун ҳалокатли бўлди — 1916 йили у босмахонасини сотиб, китоб ноширлигини бутунлай тарк этди.\nҚуръони каримнинг босма нусхасини Харитоновдан аввал Қозондаги “Сабоҳ” ва “Умид” босмахоналари эгаси Ҳабибраҳмон Забиров ҳам кўп нусхада чоп этган ва бу нусхалар Татаристондан ташқари Русия ҳамда Ўрта Осиёдаги бошқа мусулмон ўлкаларда ҳам кенг тарқалган эди. Октябр инқилобидан кейин эса бу босмахоналар беркитиб ташланди. Орадан ўн беш йил ўтиб, 1932 йили Қозонда ғалати жиноий иш фош этилди: “Қозон шаҳридаги буржуа миллатчи унсурларни бирлаштирган Татаристондаги Султон Галиев ташкилоти филиали бир гуруҳ кадрларининг аксилинқилобий фаолияти ҳақидаги иш”ни тергов қилиш чоғида “чидаб бўлмас” жиноят очилди: Қозоннинг Комил Ёқуб номли босмахонасида Қуръони каримнинг қуйма қолиплари топилди. Бу ҳамма масжидлар ёпилган, диний китоблар йўқ қилинган, муллалар ҳайдалган ёки таъқиб этилган ўлкада Совет ҳокимиятининг ўн беш йиллигига ғаройиб совға эди. Маълум бўлишича, Ҳабибраҳмон Забиров “Сабоҳ” ва “Умид” ёпилганидан кейин ҳукумат бир кун келиб яна Қуръонни чоп этишга ижозат беради, деган умидда Қуръони каримнинг қуйма қолипларини яшириб қўйган экан. Бу ҳам камлик қилгандай, Маориф Халқ Комиссарлиги ҳайъатига Қуръонни ўз босмахоналарида чоп этган ўша қолиплар асосида қайта нашр этиш таклифини ҳам киритган экан. Забировнинг лойиҳасига кўра, Қуръоннинг бор нусхасини Татаристон ва Бошқирдистонни истисно қилган ҳолда, асосан, хорижга ва Совет Иттифоқининг миллий ўлкаларига тарқатиш мўлжалланган эди. Аслида, татар ноширининг бу таклифида жон бор эди. Чунки Қуръони каримнинг Қозон босмаси ҳарфларининг очиқ-ойдинлиги ва аниқлиги билан бутун мусулмон оламида шуҳрат топган ҳамда Советларга катта даромад келтириши мумкин эди. Ўрни келганда шуни ҳам айтиш зарур, татар устаси Муҳаммад Идрисий ишлаб чиққан ёзув машинкасининг арабча ҳарф қолиплари кейинроқ Совет давлати томонидан араб мамалакатларига сотилган ва Шарқда машҳур бўлиб кетган.\nАммо ҳамма ёқда “халқ душманлари” тўлиб-тошган ўттизинчи йилларда тижорат-фойда ҳақида гапириш ўринсиз эди. Суд Ҳабибраҳмон Забировнинг интилишларини “муносиб” баҳолади: у ўзининг “фойдали таклифи” учун чекка шимолда ўташ шарти билан беш йил қамоқ жазосини олди.\nҚуръони каримнинг Қозон босмаси тарихи бу билан тугамайди. Ҳозир у дунёнинг кўпгина мусулмон ўлкаларида қайта-қайта чоп этилмоқда ва минглаб-миллиёнлаб мусулмонларнинг Аллоҳ каломи билан ошно бўлишларига имкон яратмоқда. Русия диёридаги илк босма китоблардан бўлган Қозон босма Қуръоннинг турк-татарларни Ислом асослари билан таништиришдаги аҳамиятини, бу соҳада татар матбаачилари ва ноширларининг хизматларини муносиб баҳолашга эса сўз бойлигимиз камлик қилади.\n«Ҳидоят» журналининг 2006 йил март ойи сонидан олинди.\nКейинги → Кейинги: Алихонтўра Соғуний (1885-1976)


Шифокор маслаҳати » "Оқдарё овози" газетаси\nОНА СУТИ - БЕБАҲО НЕЪМАТ\nОна сути фарзанд учун ғоят мақбул даражада мувозанатлашган озуқа ҳисобланади. Оллоҳнинг иродаси билан боланинг жисмонан ва руҳан соғлом ўсиши, ривожланиши учун энг яхши шароит - она сутини яратганлиги боис, эмизиш ҳар доим муҳим аҳамият касб этади. Она сути ўзига хос сифати билан дунёда болага бериладиган энг аъло маҳсулот бўлиб, барча маҳсулотлардан устун туради. Унинг таркибида гўё чақалоқлар учун махсус буюртма бўйича овқат тайёрлангандек, озиқ моддалар ва эмизикли даврда турли юқумли касалликларга қарши курашувчи омиллар мавжуд.\nКўкрак сути билан боқилаётган болалар сутли аралашма - «смесь» ёки сигир сути билан боқилаётган болаларга нисбатан 2-2,5 марта кам касалликка чалинади. Ўз фарзандини кўпроқ яъни 1,5-2 ёшгача кўкрак сути билан боққан аёлларда кейинчалик климакс даври анча кеч бошланиб, узоқ умр кўради. Шунингдек, мастит, кўкрак бези раки ва бошқа гинекологик касалликларга чалиниш хавфи 20-25 бараварга камаяди. Шу билан бирга она сути боланинг ақлий қобилиятини ошириб, ўз оиласи ва онасига меҳри зиёда бўлади ва тўғри тарбия билан бирга солиҳ фарзанд бўлиб етишади.\n- кўкрак сути гўдак ҳаётининг дастлабки 6 ойида ўта муҳим ягона озуқа ҳисобланиб, она боласини мунтазам эмизса, у кўкрак сутидан ташқари ҳеч қандай бошқа овқатга ҳожат сезмайди. Ёзнинг иссиқ кунларида болага 3-4 ойлигидан бошлаб суткада 1 марта умумий аҳволига қараб 20-30 гр.дан 50 гр. гача қайнаган ёки фильтрланган сув ичириб туриш лозим.\n- гўдакни шишада сўрғич орқали эмизиш учун касалланиши ва заиф ривожланишига олиб келиши мумкин. Агар она ўз фарзандини маълум сабабларга кўра эмиза олмаса, унинг сути ўрнини босувчи махсус, боланинг ҳолатига нисбатан шифокор билан маслаҳатлашиб, танланган махсус аралашмали озуқалар билан ёки яхши боқилган соғлом эчки сути билан қошиқчада ичириб бориш керак. Чунки эчки сути таркиби бўйича она сутига тенглашади. Фақат кунига бир неча марта болага керакли дозада янги соғиб, қайнатиб ичириш лозим. Унда она сутидагидек лактоза кам бўлиб, сигир сути каби диарея чақирмайди. Шунинг учун шифокорлар она сутининг муаммоларида кўпроқ эчки сутини тавсия қиладилар.\nШуни ҳам айтиб ўтиш жоизки, эмизикли она тўйиб ухлаши, асабийлашмаслиги, мумкин бўлган турли хил ва сифатли озиқ-овқат маҳсулотлари - гўшт, сут, қатиқ, сариёғ, сметана, мева-сабзавотлар ва кўкатларни етарлича истеъмол қилиши лозим.\nИссиқхоналарда етиштирилган сабзавот ва цитрусли мевалар, дудланган балиқ, колбаса ва консервалар, турли газли ва спиртли ичимликлар истеъмол қилиши ҳамда тамаки чекиш эмизикли оналарга тақиқланади. Ушбу маҳсулотлар чақалоқларда аллергия, ўткир юқумли ичак ва бошқа касалликларни келтириб чиқаради.\nБаъзи ёш оналар эриниб, ухлагиси келиб, ёшлик қилибми, уқувсизлик билан ёки боламни узоқ эмизсам хунуклашиб кетаман деб, боласини тезроқ сутдан айирадилар. Ишлаётган оналар эса давлат томонидан берилган 2 йиллик бола боқиш даврига амал қилмай 1 йил ўтмасданоқ ишга чиқиб кетадилар. Баъзан онанинг сути сифатсиз суюқ ёки инфекция туфайли "лойқаланган" бўлиб, бу болага ёқмайди, бола тез-тез касалланиб туради. Бундай ҳолларда аввало онани соғломлаштириш керак бўлади.\nБола ва она соғлигига эътибор қаратиб турилса, 6 ойликдан сўнг болага кўкрак сути билан бирга қўшимча овқатларни аста-секин кам-камдан қўшиб берилса, бола соғлом ривожланади. Аввало пиширилган олма пьюреси, сариёғли шўрва суви, шўрвадаги сабзи ва картошкани эзилган пьюреси, аллергия бермаса тухум сариғини 1/6 бўлагини эзиб шўрва сувига аралаштириб аста-секин кўпайтириб бериш, сут-манний крупали ва майдаланган гуручли суюқ бўтқаси, кейинчалик янги сабзи ва олма қирилган бўтқаси ёки шарбати кам-камдан бериб борилиши лозим. Бундан кейин болага 1 ёшигача аста-секин ивитилган нон ва печенье кам-камдан бериб ўргатиб борилади. Ґафтада 1-2 марта эмизмаган пайтларда болага янги қатиқ ва сметана ҳам кам-камдан бериб борилади. Эмизикли она ҳам ични юмшатувчи мумкин бўлган мева-сабзавотлар, сутли овқатлар, шўрвалар ҳамда қатиқ, сариёғ ва сметана еб туриши керак. Онадан яхши сут келиши учун у сутка давомида суюқликни етарлича ичиб туриши лозим.\nЗеро, она ва бола доимо эъзода бўлиб, оила аъзолари билан тўғри парваришланса она ва бола соғлом бўлади. Фарзандингизни кўкрак сути билан боқинг, азиз оналар!\nтуман тиббиёт бирлашмасининг болалар бўлими шифокори.\nжамоат саломатлиги ҳудудий бўлинмаси шифокори.


Арафотда ҳожилар Ҳақ таолога илтижо қилмоқда\nАрафа шундай улуғ кунки, унинг ҳурматидан Аллоҳ таоло наинки Арафотдагиларни, балки у ерларга етиша олмаган барча мўминларнинг илтижоларини қабул қилади.\nҲаж ибодатининг энг муҳим маносикларидан бири Арафот майдонида бир муддат туришдир. Зилҳижжа ойининг 9 куни фаришталар мисоли оппоқ кийимли ҳожилар Мино водийсидан Арафот майдонига кўчиб ўтишди. Арафотда бир муддат туриш ҳажнинг энг муҳим фарз амалларидан ҳисобланади. Ҳазрати Пайғамбаримиз соллаллоҳу алайҳи васаллам “Ҳаж – арафадир”, дея марҳамат қилганлар.\nАрафот саҳроси Макка шимолида жойлашган Жабалур-раҳма тоғи этагидаги текстликдир. Макка шаҳри билан Арафот саҳроси ўртасидаги масофа 25 километрни ташкил этади.\nАрафот шундай маконки, унинг шарофатидан Аллоҳ таоло ўша ерда умидли қўлларини самога кўтариб, зор йиғлаб турганларнинг тилакларини бермасликка, қўлларини бўш қайтаришга ҳаё қилади.\nШундай экан ҳамма ҳожилар Арафот тоғига бориб, Аллоҳ таолодан гуноҳларининг кечиришини сўраб ёлвордилар. Юртдошларимиз ўзлари, аҳли оилалари, ёру дўстлари ва барча мўмин-мусулмонларнинг ҳақларига дуолар қилиб, Улуғ Мавлога илтижо қилмоқдалар. Юртимизнинг тинч, халқимизнинг фаровонлиги бундан ҳам зиёда бўлишини, уларни мана шундай муқаддас заминда ибодатга қоим бўлиб, дуога қўл очиб туришларига ҳисса қўшган, хизматларида камарбаста бўлиб турган барча мутасаддиларнинг ҳам қалбларидаги эзгу ниятлари рўёбга чиқишини сўрадилар...\nУларнинг дилларида шундай улуғ ибодатга мушарраф бўлганлари учун чексиз қувонч, тилларида шукр, юзларида эса маънавий покланиш бахш этган ажиб нур порламоқда...\nҲожиларимиз кун ботгунга қадар Арафот майдонида тоат-ибодат ва дуою илтижолар билан банд бўладилар.\nДругие материалы в этой категории: « Қурбон ҳайити муносиб нишонланади\tЎзбекистон халқига Қурбон ҳайити табриги »


Архивы РЕСТОРАН - tafsilar.info\n19 Yanvar 12:20 by Редакция\nРэпэр Тимати ўз қўриқчиларининг хатти-ҳаракатлари учун ўзбекистонлик тадбиркордан узр сўради. Актриса Шаҳзода Мухамедова ва унинг эри Марат Хайруллаевич Дубайга боргани ҳақида аввал хабар берган эдик. Тадбиркор ва унинг рафиқаси таътил пайтида «Ош-Дубай» ресторанига ташриф буюришга қарор қилишди. Россиялик рэпэр Тимати ҳам Дубайда таътилда ва шу ресторанга боришга қарор қилди. Тимати муассаса маъмурияти орқали Маратдан унга\n27 Oktabr 17:17 by Редакция\nСтатистик маълумотлар шуни кўрсатадики, дунёда устувор йуналишлар ўзгарган. Сўнгги пайтларда истеъмолчилар кийим-кечак дўконларида эмас, балки ресторанларда пуллари билан бўлишишни афзал кўришмоқда. Эҳтимол, бу ўзгаришларга кўп жиҳатдан коронавирус пандемияси таъсир қилган, натижада сайёрамизнинг кўплаб аҳолиси қатъий карантин қоидаларига дуч келган, натижада улар жамоат жойларига боришдан бош тортишлари керак эди. Таҳлилчиларнинг фикрига кўра, бу сўнгги йилларда кийим-кечак


МОҚ раҳбари: “Забелинскаянинг маҳорат сабоқларида мен ҳам қатнашган бўлар эдим” / Olamsport.com\n06 авг 18:46\nМОҚ раҳбари: “Забелинскаянинг маҳорат сабоқларида мен ҳам қатнашган бўлар эдим”\nТеглар : Ольга ЗабелинскаяРустам ШоабдураҳмоновВелоспорт\nОлимпия спорт турлари бўйича терма жамоаларимизнинг онлайн машғулоти давом этади.\nДастур доирасида бугун велоспортчиларимиз билан машғулот олиб борилди. Онлайн машғулотда Ольга Забелинская, Муроджон Холмуратов каби таниқли вакилларимиз қатори яна 10 нафар спортчимиз қатнашди.\nМашғулотни велоспорт бўйича Олимпия терма жамоаси мураббийи Рустам Нуртдинов олиб борди. Жараённи МОҚ президенти Рустам Шоабдураҳмонов, Ўзбекистон велосипед спорти федерацияси раҳбарияти, МОҚ мутасадди вакиллари, шифокор ва мураббийлар кузатиб боришди.\nТўрт курашчимиз жаҳон рейтингининг ТОП-10талигида, иккиси эса кучли бешликда! 0\nСпорт курашларида 2021 йилнинг энг яхшилари + ФОТО 0\nШоҳсупадаги Бекзод Абдураҳмонов, тақдирлашдаги Салим Абдувалиев ва Ўзбекистон чемпионатининг сўнгги кунидан ФОТОГАЛЕРЕЯ 0


Куросурф narxi - Toshkent va butun O'zbekiston bo'yicha\nКуросурф СУСПЕНЗИЯ 240мг/3мл №1\n2 145 000 so'mdan\nҚоронғи жойда, 2 дан 8оС гача бўлган ҳароратда сақлансин.\nСтационар шароитида махсус клиникаларда қўллаш учун.\nПрепарат 1,5 мл дан хлорбутилли тиқин билан беркитилган, алюмин қопқоқ билан ёпилган ва пластик қопқоқ билан беркитилган рангсиз шиша флаконда. Бир флакон пенопластли футлярда қўллаш бўйича йўриқномаси билан бирга картон қутига жойланади.\nэндотрахеал юбориш учун суспензия 80 мг/мл.\n1,5 мл ли 1 флакон қуйидагиларни сақлайди:\nФаол компонент: Альфа Порактант – 120 мг.\n3,0 мл ли 1 флакон қуйидагиларни сақлайди:\nФаол компонент: Альфа Порактант – 240 мг.\n1 мл суспензиянинг таркиби:\nФаол модда: Альфа Порактант – 80 мг (фосфолипидларнинг умумий миқдорини тахминан 74 мг га мувофиқ келади).\nИшлаб чиқаришдаги норма: оқдан деярли оқ ранглигача бўлган суспензия.\nСақлашдаги норма: оқдан сариқ ранглигача бўлган суспензия.\nРеспиратор тизим касалликларини даволаш учун бошқа воситалар. Ўпка сурфактантлари.\nЎпка сурфактанти альвеолаларнинг ички юзасини қоплаб турувчи ва ўпкада сирт таранглигини пасайтириш қобилиятига эга бўлган, субстанциялар, асосан фосфолипидлар ва специфик протеинларнинг аралашмаси ҳисобланади. Бу самара альвеолаларни барқарорлаштириб, экспиратор фазасининг охирида альвеолаларни ёпишиб қолишини бартараф қилади, бутун нафас цикли давомида бир маромда ушлаб туриладиган адекват газ алмашинувига ёрдам беради. In vitro шароитида Куросурф минимал сирт таранглигини Wilhelmy услуби бўйича ўлчанганда ≤4 mN/m гача пасайтиради. Ўпка сурфактантининг ҳар қандай сабабларга кўра танқислиги чала туғилган болаларда респиратор дистресс синдроми (РДС) ёки гиалин қобиғи касаллиги (ГҚК) номи билан юритиладиган оғир респиратор етишмовчиликка олиб келади. РДС чала туғилган чақалоқларнинг ўткир ўлими ва ўткир касалланиши асосий сабаби ҳисобланади ва у узоқ респиратор ва неврологик асоратларга олиб келиши мумкин. Куросурф экзоген сурфактантни эндотрахеал юбориш йўли билан ўпканинг эндоген сурфактанти танқислигини тўлдириш учун ишлаб чиқилган. Куросурфнинг сирт фаоллиги унга ўпкада ва ҳаво-суюқлик бўлимлари юзасида бир ҳил тақсимланиш имконини беради. Ҳайвонларда чақирилган сурфактант танқислигининг турли моделларида Куросурфнинг физиологик ва терапевтик самаралари таърифланган. In vivo шароитидаги бир нечта фармакодинамик тадқиқотларда Куросурф ўпка комплаенсини, ўпкадаги газ алмашинувини, чала туғилган қуёнларни яшаб қолиш кўрсаткичини яхшилаган.\nГистерэктомия қилинган ва дарҳол ўлдирилган чала туғилган қуёнларда Куросурфни қўллаш ўпка ҳажмини сезиларни даражада ошишини чақирган.\nЧала туғилган қуёнларда трахеал катетер орқали Куросурфни юборилгандан кейин кислород билан 100% вентиляция қилиниши ўпканинг даврий хажмини ва ўпка-кўкрак қафаси комплаенсини назорат гуруҳи ҳайвонлари билан солиштирилганда аҳамиятли даражада ошишига олиб келган.\nЯнги туғилган қуёнларда эндотрахеал юборилгандан кейин Куросурф ярим чиқарилиш даври 67 соат атрофида бўлган14С-нишонланган дипальмитоил-фосфатидилхолин кўринишида асосан ўпкада ушланиб қолган. Юборилгандан кейин 48 соатдан сўнг сурфактант липидларини фақат қолдиқларигина ўпкадан бошқа зардоб ва аъзоларда аниқланиши мумкин.\nКуросурфни тўғридан-тўғри мақсадли аъзога биофизик самаралар юз берадиган альвеола юзасида юборилади. Катта ва янги туғилган қуёнларда 14С-ДРРС ни (дипальмитоил-фосфатидил-холин-Куросурф) бир марта эндотрахеал юборилгандан кейин биринчи уч соатда радионишонланган компонентнинг тахминан 50% тезда чиқариб ташланади. 24 соатдан кейин, янги туғилган қуёнлардаги 20% чиқарилишига нисбатан, катта қуёнларнинг ўпкасидан радионишонланган ДРРС нинг тахминан 45%чиқарилади. Янги туғилган қуёнларда Куросурф-14С-ДРРС альвеоляр бўшлиқдан ўпканинг паренхимасига ўтади ва кейин яна альвеолага чиқарилади, айни пайтда катта қуёнларда ДРРС нинг катта қисми бу циклни ўтмайди. Ўпкадан ярим чиқарилиш даври катта қуёнларда 25 соатни ва янги туғилган қуёнларда 67 соатни ташкил қилади. 14С-ДРРС нинг альвеоляр макрофаглардаги концентрацияси янги туғилган ва катта қуёнларнинг ўпкасидаги концентрациясини ≤2% ни ташкил қилади. Янги туғилган қуёнларни зардоби, жигари, буйраклари ва миясидаги 14С-ДРРС нинг 48 соатдан кейин аниқланадиган миқдори, умумий юборилган 14С-ДРРС нинг 0,32% дан 0,52% гачани ташкил қилади. Куросурф препаратида сурфактант билан боғлиқ протеинларнинг метаболик даражаси тўғрисида маълумотлар йўқ. Одамларда Куросурфни сўрилиши, биотрансформацияси ёки чиқарилишини аниқлаш учун фармакокинетик тадқиқот ўтказилмаган. Куросурфда фосфолипидларни борлигини баҳолаш учун клиника олди тадқиқотлари ўтказилган.\nЧала туғилган чақалоқларда респиратор дистресс-синдромини (РДС) даволаш. Ҳомила пардалари ёрилгандан кейин узоқ вақт оралиғидан (3 ҳафтадан ортиқ) сўнг туғилган РДС бўлган болалар даволашга оптимал жавоб бермайди. Туғилганида тана вазни 600 г дан кам бўлган болаларда дори воситасини қўллаш тажрибаси йўқ. РДС ривожланиш хавфи ёки сурфактант танқислиги маълум бўлган гестацион ёши 24-31 ҳафталик чала туғилган болаларда профилактик қўллаш учун буюрилади.\nТавсия қилинадиган бошланғич 100-200 мг/кг (1,25-2,5 мл/кг) дозани РДС ташхиси қўйилгандан кейин, иложи борича тезроқ бир марталик доза кўринишида юборилади. Қўшимча доза 100 мг/кг (1,25 мл/кг) 12 соатлик интервал билан юборилади; қўшимча доза шунингдек, агар РДС ни сабабчиси янги туғилган болаларда авж олмайдиган ёки оғирлашувиреспиратор ҳолат ҳисобланса (максимал умумий доза 300-400 мг/кг) ҳам қўлланади.\nБир марталик 100-200 мг/кг дозани туғилгандан кейин иложи борича тезроқ (асосан биринчи 15 минут давомида) юбориш лозим. Кейинчалик биринчи дозадан кейин ҳар 6-12 соатда 100 мг/кг юборилади, сўнгра РДС нинг доимий давом этувчи персистиция белгилари бўлган ва ўпка сунъий вентиляцияси ҳолатида бўлган болаларда (максимал умумий доза 300-400 мг/кг) юборилади.\nПрепарат фақат стационар шароитида, чала туғилган болаларни даволаш ва реанимацияси бўйича тажрибага эга бўлган шифокор томонидан қўлланиши керак. Ўпканинг сунъий вентиляцияси ҳолатида (ЎСВ) бўлган интубация қилинган болаларда эндотрахеал юборишни янги туғилган чақалоқлар учун ихтисослаштирилган бўлимларда юрак қисқаришлари сонини (ЮҚС) мунтазам мониторинги, артериал қон томир ҳавзасида қислороднинг концентрациясини ёки қонни кислород билан таъминланишини доимий мониторинги билан ўтказилади. Куросурф қўллашга тайёр препарат кўринишида флаконларда келтирилади, уни совутгичда 2-8оС бўлган ҳароратда сақланади. Препаратни қўллашдан олдин хона ҳароратигача иситилади, масалан қўлда бир неча минут ушлаб, эҳтиёткорлик билан бураб, чайқатмасдан бир хил суспензия ҳосил бўлгунича илитилади.\nФлакондан Куросурфни стерил шприц билан тортиб олинади.\nа. болани ЎСВ аппаратидан чиқариб олиб юбориш мумкин.\nБолани ЎСВ аппаратидан шу заҳоти чиқариб олиш ва суспензияни эндотрахеал катетер орқали тўғридан-тўғри трахеянинг пастки қисмига 1,25 мг/кг дан 2,5 мл/кг гача (100-\n200 мг/кг) бир марталик болюс кўринишида юбориш керак. Нафас берувчи қопи ёрдамида тахминан бир минут давомида ўпка вентиляцияси ўтказилади, кейин болани яна препаратни юборишдан олдинги кўрсаткичларга кўра, ЎСВ аппаратига уланади. Зарурат бўлганида кейинги дозани (1,25 мг/кг) худди шундай тарзда; ёки\nболани ЎСВ аппаратидан чиқариб олмасдан юборилади.\nСуспензияни 1,25 дан 2,5 мл/кг гача (100-200 мг/кг) бўлган дозада катетернинг аспирация порти орқали ва эндотрахеал трубкадан ўтказиб тўғридан-тўғри бир марталик болюс кўринишида юборилади. Зарурат бўлганида кейинги дозани (1,2 мл/кг) худди шундай тарзда юборилади.\nс. учинчи юбориш йўли эндотрахеал трубка орқали туғруқ залида механик вентиляцияни бошлашдан аввал бундай ҳолларда экстубациядан кейин нафас берувчи қопча ёрдамида билан вентиляция қўлланади ва кейинчалик туғруқ залида ёки кечроқ янги туғилганлар учун бўлимга жойлаштирилгандан кейин бир вариант каби СРАР га ўтилади (Intubation SURfactant Extubation-INSRE).\nКлиник тадқиқотларда ва постмаркетинг даврида кузатиладиган нохуш ножўя самаралар қуйидаги жадвал сифатида тизим аъзоларисинфи ва намоён бўлиш тез-тезлигига мувофиқ жамланган: жуда тез-тез (≥1/10); тез-тез (≥1/100 ва <1/10); тез-тез эмас (≥1/1,000 дан <1/100 га); кам ҳолларда (≥1/10,000 дан <1/1,000); жуда кам ҳолларда (<1/10,000); ноъмалум (мавжуд маълумотлар асосида бахолаш мумкин эмас).\nГуруҳлар бўйича тизимлаш\nбошмияга қон қуйилиши\nНафас тизими, кўкрак қафаси аъзолари ва кўкс оралиғи томонидан\nбронх ўпка дисплазия\nўпкадан қон кетиши\nЛаборатория ва инструментал тадқиқотлар натижаларига таъсири\nкислород билан тўйинишни пасайиши\nЭКГ даги ўзгаришлар\nЖароҳатлар, интоксикациялар ва манипуляция асоратлари\nэндотрахеал интубация асоратлари\nАпноэ ва сепсис чақалоқларни ривожланиб етилмаганлиги оқибати бўлиши мумкин.\nКуросурф юборилгандан кейин интракраниал қон қуйилиши ҳоллари ўртача артериал қон босимини пасайиши ва артериал қон томир ҳавзасида оксигенациянинг илк чўққиси (РаО2) билан боғлиқ. Препарат юборилгандан кейин дарҳол РаО2 нинг юқори чўққисини, ЎСВ аппаратини кўрсаткичларини мувофиқлаштириш орқали бартараф этиш тавсия қилинади. Ўтказилган клиник тадқиқотларда Куросурфни (бошқа сурфактантлар каби) қабул қилган болаларда артериал йўлни очиқ қолиш ҳоллари сонини ошишига бироз тенденцияни бўлиши кузатилган.\nКуросурфнинг оқсил компонентларига нисбатан антителаларни ҳосил бўлиш ҳолатлари кузатилган бўлиб, ҳозирги вақтгача бу ҳолат клиник аҳамиятга эга бўлмаган. Чала туғилган чақалоқларда церебрал қон кетишлар ва церебрал ишемия ҳолатларини нисбатан кўпроқучраш ҳолатлари мавжуд, ўтказилган жадал даволанишга қарамай,перивентикуляр лейкомаляция ва артериал йўлни очиқ қолиши ва ҳомила циркуляциясини персистенцияси каби гемодинамик бузилишлар тўғрисида хабар қилинган. Бундай болаларда шунингдек пневмония ва бактериемия (ёки септицемия) каби инфекцияларни ривожланишининг юқори хавфи мавжуд.\nПеринатал даврда тиришишлар бўлиши мумкин. Чала туғилган болаларда шунингдек кўпинча гематологик ва электролит бузилишлар ривожланади, улар касалликни оғирлиги ва механик вентиляцияга қараб чуқурлашиши мумкин. Муддатдан олдинги туғруқ асоратлари манзарасини касалликни оғирлашуви ва механик вентиляцияни қўлланиши, қайта вентиляцияни зарурати билан боғлиқ қуйидаги бузилишлар: пневмоторакс, интерстициал ўпка эмфиземаси ва ўпкадан қон кетиши тўлдиради. Ва ниҳоят кислородни узоқ вақт юқори концентрацияларда қўллаш ва механик вентиляция муддатдан олдин туғруқларда бронхўпка дисплазиясини ва ретинопатияни ривожланишига олиб келади.\nПрепаратнининг фаол субстанциясига ёки тўлдирувчиларига ўта юқори сезувчанлик.\nСпецифик қарши кўрсатмалари номаълум.\nКуросурф препарати билан даволашни бошлашдан олдин боланинг умумий ҳолатини барқарорлаштириш керак. Ацидоз, гипотензия, анемия, гипогликемия ва гипотермияни мувофиқлаштириш тавсия қилинади.\nРефлюкс ҳолларида Куросурфни юборишни тўхтатиш ва зарурати бўлганида ЎСВ аппаратида чўққи инспиратор босимини эндотрахеал трубкани тозалаш учун зарур бўлган даражагача ошириш лозим.\nБолаларда шиллиқни тўпланиб қолиш оқибатида эндотрахеал трубкани тиқилиб қолиш ҳолларида препаратни юборилганда ёки юборгандан кейин дарҳол вентиляция сезиларди даражада ёмонлашади, бу препаратни юборишдан олдин болада ўпкада шиллиқ секрецияси бўлганида юз беради. Препаратни юборишдан олдин шиллиқни сўриб олиниши эндотрахеал трубкани тиқилиб қолиш эҳтимолини пасайтириши мумкин. Эндотрахеал трубкада обструкцияни бартараф этиш мумкин бўлмаган ҳолларда трубкани дарҳол алмаштириш зарур.\nПрепарат юборилгандан кейин, ҳаёт учун хавф туғдирувчи шароитдан ташқари ҳолларда, камида 6 соат давомида трахеобронхиал секретни аспирациясини ўтказиш тавсия қилинмайди.\nБрадикардия, артериал гипотензия ва қонни кислород билан тўйинишини пасайиши ҳоллари пайдо бўлганда Куросурфни юборишни тўхтатиш ва ЮҚС нормаллаштириш бўйича зарурий чораларни ўтказиш керак, ундан кейин даволашни давом эттириш мумкин. Боланинг ҳолати барқарорлашгандан кейин ҳаётий муҳим фаолиятларни мониторинги зарур.\nКуросурфни қўллангандан кейин ўпка комплаенси (кўкрак кафасини ҳажмини ошиши) ва оксигенация тезда мувофиқлаштириш яхшиланиши мумкин, шунинг учун ЎСВ аппарати кўрсаткичларини тезда талаб қилинади.\nАльвеолаларда газ алмашинувини яхшиланиши артериал тармоқда кислород концентрациясини тезда ошишига олиб келиши мумкин; шунинг учун гипероксиядан сақланиш учун ютиладиган кислороднинг концентрациясини тезда мувофиқлаштириш талаб қилинади. Қонда оксигенацияни тегишли кўрсаткичларини бир маромда ушлаб туриш учун қонда даврий газ таҳлилига қўшимча РаО2 ёки кислород билан тўйинишини узоқ вақт мониторинг қилиш тавсия қилинади.\nКейинги даволаниш учун бундай қурилмалар бўлган бўлимларда узоқ вақт назал позитив босимни (nCPAP)ишлатиш мумкин.\nСурфактант қабул қиладиган болалар инфекцияси белгиларини борлигича синчков назорат қилинишлари керак. Инфекциянинг илк белгилари пайдо бўлганида болага антибиотиклар билан мувофиқ даволаш буюрилиши керак.\nКуросурф билан даволанишга қониқарсиз жавоб бўлган ҳолларда ёки ҳолатни тезда ортга қайтишида, препаратнинг кейинги дозасини қўллашдан олдин очиқ артериал йўл ёки ўпканинг пневмония каби бошқа касалликларига ўхшаш организмни етилиши асоратларига эътиборни қаратиш тавсия қилинади.\nҲомила пардаси ёрилгандан кейин узоқ вақт ўтгач (3 ҳафтадан кўп) туғилган болалар препарат билан ўринбосар даволанишни ёмон қабул қиладилар, бу эса ўпка гипоплазияси билан боғлиқ бўлиши мумкин ва экзоген сурфактантга оптимал жавоб намоён этмаслиги мумкин.\nПрепаратни юбориш РДС оғирлигини ёки уни пайдо бўлишини пасайтириши мумкин, аммо даволаш ўлимни ва муддатдан олдинги туғруқ билан боғлиқ касалликларни тўлиқ бартараф қилишини тахмин қилиш мумкин эмас, чунки муддатдан олдин туғилган тўлиқ етук бўлмаган болалар бошқа асоратларга учраши мумкин. Куросурф қўллангандан кейин 2 дан 10 минутгача давом этадиган миянинг электрик фаоллигини транзитор депрессия ҳолатлари аниқланган. Бу фақат битта текширишда кузатилган бўлиб, унинг таъсири аниқ эмас.\nПрепаратни туғруқ залида мос қурилмалар бўлганида профилактик мақсадда қўллашни қуйидаги тавсияларга мувофиқ ўтказиш лозим.\n27 ҳафтадан кичик гестацион ёшдаги деярли ҳамма чақалоқларни профилактика (туғилгандан кейин 15 минут давомида) қилиш тавсия қилинади.\n26 ва <30 ҳафтадан катта гестацион ёшдаги чақалоқларда, агар туғруқ залида интубацияга зарурат бўлса ва она пренатал даврда кортикостероидларни қабул қилмаган бўлса, профилактика қилиш тавсия қилинади:\nКортикостероидларни пренатал даврда қўлланганда сурфактантни фақат РДС ривожланганда қўллаш лозим.\nЧала туғилган чақалоқларда хавф омилларини эътиборга олган ҳолда, профилактика қилиш шунингдек қуйидаги омиллар бўлганида: онада перинатал асфиксия, қандли диабетни бўлиши, болани эркак жинсида, РДС га оилавий мойилликни, кесарево кесиши операцияси, кўп ҳомилалик ҳомиладорликда ҳам профилактика тавсия этилади. Муддатдан олдин туғилишнинг қолган ҳамма ҳолларида иложи борича сурфактантни эрта ёки ҳаётий кўрсатмалар бўйича селектив қўллаш тавсия қилинади.\n100-200 мг/кг дан бошқа бошланғич дозаларни самаралар тўғрисида, ҳар 12 соатда қўллашга нисбатдан тез-тез қўлланиши ёки Куросурфни РДС ташхиси қўйилгандан кейин 15 соатдан сўнг қўлланиши тўғрисида маълумотлар йўқ.\nКуросурфни муддатдан олдин туғилган оғир гипотензияси бўлган болаларда қўлланиши текширилмаган.\nҲозирги вақтгача Куросурф препаратини қўлланганда дозани ошириб юборилиш ҳолатлари аниқланмаган.\nШунга қарамай, дозани ошириб юборилиш ҳолларида ва фақат аниқ клиник кўринишларида (нафас, вентиляция ёки оксигенация томонидан) мумкин қадар максимал суспензияни аспирациясини ўтказиш керак, бир маромда ушлаб турувчи тадбирлар, хусусан сув-электролит мувозанатини бир маромда ушлаб туриши лозим.


1. Бошқа дин вакилларига тоқатсизлик.\nИслом аъмри маъруф ва наҳий мункар қилишга чақиради, мажбурлаш ва зўрлашдан эса қайтаради. Куч ёки шавфқатсизлик билан эмас, балки айнан яхшилик ва юқори даражадаги ахлоқ янги ерларнинг фатҳ бўлишига сабаб бўлган.\nПрофессор Густав Лобон ўзининг «Араблар цивилизацияси» номли китобида ёзади: «Биз арабларнинг юришлари ва ғалабалари ҳақида баҳс юритганимизда Қуръони Каримнинг тарқалишида куч ишлатиш омил бўлмаганлигини ўқувчи англаб олади. Араблар енгилган халқларни ўз динларида эркин қўйганлар. Баъзи бир масиҳий халқлар Исломни ўзига дин қилиб, арабчани тил қилиб олган бўлсалар, ғолиб арабларнинг адолати, Исломнинг бошқа динлардан кўра енгилроқ эканлиги сабабидандур».\n«Дастлабки ғалабалардан арабларнинг кўзига парда тортилиб, одатда ғолиблар мағлубларга нисбатан қиладиган зулм, ёмон муомала ва динга куч билан киритиш каби ишларни қилишлари мумкин эди. Агар улар шундай қилганларида, худди салибчиларга қарши бирлашгандек, барча халқлар арабларга ҳам қарши бирлашган бўлар эдилар. Лекин нодир даҳога эга бўлган аввалги халифалар турли тузум ва динлар қўполлик би-лан мажбур қилинадиган нарса эмаслигини тушуниб етганлар. Сурия, Миср, Испания ва бошқа жойларда аҳолига ажойиб лутф-марҳамат билан муомала қилдилар. Уларни ўз ақидалари, тузумлари, қонунларига тегмадилар. Озгинагина жизъя солиғи солишдан нарига ўтмадилар. Доимо тинчлик ҳукм сурди. Ҳақиқатни айтганда, дунё халқлари араблар каби шафқатли, меҳрибон фотиҳларни кўрмаган. Уларнинг меҳрибончилиги ва очиқ кўнгиллилиги кўплаб диёрларни очишга, кўплаб халқларнинг дини, тузумини, тилини хурсандчилик билан қабул қилишга олиб келди. Бу нарсалар ҳатто араблар ўзлари чиқиб кетганларидан сўнг ҳам йўқолмади. Бунга Миср яққол мисол бўла олади. Мисрликлар араблар олиб келган барча нарсалар-ни қабул қилдилар ва маҳкам тутиб қолдилар. Араблардан олдин келган Форс, Рим, Юнон ва бошқа фатҳлардан эса ҳеч нарса қолган эмас».\n«Бундай яхши фазилатларни оз сонли, инсофли Оврупо олимлари араблар тарихини ўрганиб чиққанларидан сўнг эътироф қилганлар».\nАллоҳ таоло ўзимиз ҳимоя қилиш ҳуқуқини берган, бироқ иймонимиз, шанимиз ва мулкимизга тажавуз қилмаётганларга нисбатан яхшилик ва адолатли муомала қилишимизни тақиқламайди. Асмо бинти Абу Бакр розиллоҳу анҳо: “Онам Набий соллаллоҳу алайҳи васалламнинг даврларида рағбат қилган ҳолида ҳузуримга келди. Бас, Набий соллаллоҳу алайҳи васалламдан: “Унга силаи раҳм қилайми?” деб сўрадим. “Ҳа”, дедилар”. Шундан сўнг, ушбу оят нозил бўлган: «Аллоҳ сизларни диний уруш қилмаган ва диёрларингиздан чиқармаганларга яхшилик ва адолатли муомала қилишдан сизларни қайтармас. Албатта, Аллоҳ адолат қилувчиларни яхши кўрадир. Албатта Аллоҳ сизларни диний уруш қилганлар, диёрингиздан чиқарганлар ва чиқарилишингизга ёрдам берганларга дўстлик қилишдан қайтарур. Уларни дўст тутганлар, ана ўшалар, золимлардир» (Мумтаҳина сураси, 8, 9-оятлар). Пайғамбаримиз саллаллоҳу алайҳи вассалом ҳамда у зотга эргашганларнинг (Аллоҳ улардан рози бўлсин) ўзга диндагиларга яхши муносабатда бўлгани ҳақида яна кўп ривоятлар бор. Шундай экан мусулмон одам “Ислом номидан” бошқа динга эътиқод қилувчиларга ўзича қандайдир зарар келиришлари мумкинми?..\n2. Дунёқарашларнинг ўта торлиги\nРосулуллоҳ соллаллоҳу алайҳи ва саллам: "Илм талаб қилиш ҳар бир муслим ва муслима учун фарздир", деганлар. Ваҳийнинг биринчи сўзи ҳам "Ўқи!" - бўлган. Мусулмон олимлари – уларнинг орасида аёллар ҳам кам бўлмаган – илм-фан ривожига катта ҳисса қўшишган. Масалан, Аббос ибн Фирнас 852 йили ўзи ясаган сунъий қанот воситасида биринчи парвозни амалга оширган, кейинчалик кашфиётини янада такомиллаштирган. Ал-Киндий Эйнштейндан минг йил бурун нисбийлик назарияси ҳақида ёзган: "Вақт ҳаракат билангина мавжуд. Ҳаракат бор экан, жисм ҳам бор. Жисм бўлар экан, ҳаркат бўлиши ҳам лозим". Исмоил Ал-Жазарий истеъдодли механик бўлиб, "Китаб фи маърифат ҳиял ал-ҳандасийя" ("Мураккаб механик ҳаракатларни билиш ҳақидаги китоб", 1026) номли асарида элликдан ортиқ ўзи кашф қилган механизмлар қурилишини тавсифлаб берган. Улардан энг муҳими вал асоси бўлиб, бусиз замонавий ҳаётни тасаввур қилиб бўлмайди. Яна унинг чизмалари орасида клапанли насос, сувни юқорига кўтариб берувчи қурилмалар, сув ва шамли соатлар, кодланадиган қулфлар ҳам бўлган. Бу рўйхатни узоқ давом эттириш мумкин, илк мусулмонларнинг кашфиётларидан бошлаб, Ислом ва илм-фан “дўстлигини” тасдиқлайдиган ҳозирги замон олимларининг ютуқлари билан тугатиш мумкин. Шундай экан, ҳақиқий мусулмон фақат ақидалар билан чекланиб қолиши мумкинми?\n3. Танқидни тўғри қабул қилмаслик\nМутаассибнинг фикрлаш доираси чекланганлиги ўзгалар фикрини ёки бошқа нуқтаи назарларни тўғри қабул қилишга имкон бермайди. Ўз нуқтаи назарини ҳимоя қилиш учун у кўпинча диний матнлардан ўзига керакли жойларни кесиб олиш усулини қўллайди, баъзида эса суҳбатдоши билан бўлган суҳбатларида ахлоқ чегарасидан ҳам чиқиб кетади. Ҳадислардан бирида айтилганидек, бу каби феъл-атвор, мунозара ва баҳслашувларда фожирлик қилиши мунофиқликнинг аломатларидандир. Аллоҳ таоло Қуръони каримда: «Роббингнинг йўлига ҳикмат ва яхши мавъиза ила даъват қил. Ва улар ила гўзал услубда мунозара қил», деб марҳамат қилган (Наҳл сураси, 125-оят).\n4. Тамғалар босиш\nДиний мутаассиблар бошқалар шаънига тамға босишни яхши кўради. Исломий талқинда бу тамға "мунофиқ", "муртад", "кофир" ва ҳ.к.з номлардир. Бундай айблов ҳамда инсоннинг ҳолатига бу каби ишонч билан баҳо бериш бу ўзини ҳаддан зиёд юқори баҳолаш ва ўз айбини билмаслик бўлиб, ҳеч қандай диний ижтиҳод ёки ҳаққонийликка интилиш эмас. Инсон қалбининг ожизлигини ҳисобга олганда, бундай иш жуда хатарлидир, зеро бугун ўзини "мўмин", ўзгаларни "мунофиқ" деб юрган бўлса, эртага аксинча бўлиши ҳеч гап эмас. Мутаассибнинг наздида "агар сенинг қўлингда болға бўлса, барча муаммоларга мих сифатида қарайсан", исломий атамалар билан "қуролланган" мутаассиб ўз атрофидан уларни қўллаш учун имкон қидира бошлайди. Ислом бунақа нарсаларни қоралаб келган ва фақат диний билимда муайан натижаларга эришганда ва белгиланган мақомга етганда. Бундай ишларнинг йўл қўйилмаслигига қуйидагилардан келиб чиққан ҳолда хулоса қилиш мукин:\n1. Исломда кибрга йўл қўйилмайди\n2. Ислом яхши феъл ва юксак ахлоққа ундайди\n3. бу каби тамғалар бошқаларни камситади, Исломда эса биродарларнинг шаъни булғаш, мулкини ўзлаштириш ва ҳаётини барбод қилиш ҳаром қилинган.\n4. Ўз фикрига комил ишончда бўлиш, Аллоҳ сизнинг қилаётган ишларингизга розилигини англатмайди. Ким билади, балки сиз “мушрик” ёки “мунофиқ” деб ҳисоблаган кишилар фақат Аллоҳ таолога маълум бўлган сабаблар важидан (мисол учун, товба ва ҳидоятга олиниши) оқибатда ўзини солиҳ билган кимсалардан кўра Аллоҳ ҳузуридаги мартабаси юқорироқ бўлиб қолар.\nҚуръони каримда Аллоҳ таоло: “Шунингдек, сизларни одамлар устидан гувоҳ бўлишингиз ва Пайғамбар сизларнинг устингиздан гувоҳ бўлиши учун ўрта миллат қилдик”, деб айтган (Бақара сураси, 143-оят). Ушбу бир оятнинг ўзи Ислом мутаассибликни қабул қилмаслигини тушуниш учун кифоя, ҳадисларнинг бирида “Динда ғулувга кетишдан сақланинглар. Сизлардан олдингиларни динда ғулувга кетишдан бошқа нарса ҳалок қилган эмас” (Имом Аҳмад, Ибн Хузайма ва Насаийлар Ибн Аббос розияллоҳу анҳудан қилган ривоят қилган). Аллома Ибн Қоййим раҳимаҳуллоҳ шайтон макрларининг турларини зикр қила туриб шундай деди: «Баъзи салафлар айтишдики: «Аллоҳдан ҳар қандай амр келган бўлмасин, албатта шайтон бунда икки дастак таъсирга эга: ёки сусайиш ва ноқислик, ёки ҳаддан ошишлик ва ғулув. У бу ҳолатнинг бири орқали устун келишда давом этаверади». Атиги озчиликдан ташқари кўпчилик одамлар ушбу икки ҳолатдан биридалар: ёки ноқисликда, ёки ғулувда. Фақат озчиликкина Расулуллоҳ (соллаллоҳу алайҳи ва саллам) ва саҳобалари юрган тўғри йўлда мустаҳкам туришади» (Қаранг: «Иғосатул лаҳфан» 1/116).\nДиндаги ғулув – бидъат, куфр ва ширк, асоссиз такфир, ноҳақ қон тўкишнинг сабабидир. Таассуб эса илоҳий таълимот бир ёнда қолиб шахсий тор тушунчалар учун курашиш, шу йулда ўзига қарши чиққанларни кўр-кўрона душман эълон қилиш, бу йулда диний шиорлардан фойдаланиш ва аслида эса илоҳий динга эмас? балки шахсий фикрларга бошқаларни куч билан мажбурлаш. Бу ишнинг оқибати ҳалок қилувчи ва улкан гуноҳлар бўлгани, унинг қанчалик ёмон эканига далолат қилади.\nУшбу бўлимдаги бошқа мақолалар: « ИШИД саҳнаси Исломда ҳеч қачон терроризм деган тушунча бўлмаган »


ФҚБ терговлар вақтида 5 минг қурилмадан 650тасини “буза олмаган”\n09:54 / 06.08.2016\nАҚШнинг Федерал қидирув бюроси сўнгги ўн мобайнида олиб борган суриштирув ишлари чоғида 5 минг дона электрон қурилмадан 650тасини очишнинг уддасидан чиқа олмаган. Улар тергов ишлари доирасида экспертизадан ўтказилиши лозим эди. ФҚБ директори Жеймс Коми Сан-Франциско шаҳрида чиқиш қилар экан, ушбу маълумотлар билан ўртоқлашган.\nКоми шунингдек, ўз маърузасида Apple компанияси билан бўлиб ўтган можарони ҳам ёдга олди.\nШу йилнинг февраль ойида Калифорния штати Риверсайд шаҳри суди Apple компаниясига Сан-Бернардино шаҳрида қўпорувчилик содир этган Саид Фарукнинг смартфонидаги маълумотларни олишда, ФҚБга ёрдам бериш мажбуриятини юклаган эди. Аммо, компания раҳбари Тим Кук, ФҚБ талаби бўйича судда тортишиш нияти борлигини, тергов жиҳатидан лозим бўлган маълумотлар тақдим этилгани боис, смартфон ҳимоя дастурини бузишда ёрдам берадиган дастурий таъминот тақдим этилмаслигини билдирганди. Бу компания фойдаланувчиларининг шахсий маълумотлари давлат томонидан ўғирланишига олиб келиши мумкинлиги важ қилиб кўрсатилганди.\nФҚБ директорининг фикрича, унинг бошқармаси ўз фойдасига далиллар тўпламоқда. Хусусан, Комининг айтишича, жамоатчилик хавфсизлигини таъминлаш учун алоҳида бир кишининг шахсий маълумотларини олиш борасида инсон ҳуқуқлари четлаб ўтилса, зарар қилмайди.


19:01 / 23.12.2020 3962 pdf Ўқиш режими + -\nАллоҳ таоло инсонни бу дунёда Ўзига бандалик қилиб – буйруқларини бажариб, қайтарганларидан қайтиб, ҳукмларига бўйсуниб яшашга амр қилган. Ушбу нарса шариат истилоҳида «таклиф» дейилади. «Таклиф» сўзи чорлаш, масъулият ва оғирлик юклаш ҳамда кулфат маъноларини англатади.\nАллоҳ таоло томонидан жорий қилинган таклифларнинг банда томонидан бажарилиши – амрларни адо этиш, қайтариқлардан қайтиш, ҳукмларга бўйсуниш ибодат дейилади. Ушбу ибодатларни – таклифларни бажарган бандаларга жаннат ва ундаги неъматлар ваъда қилинган. Уларни адо этмаган бандаларга дўзах ва ундаги азоблар ваъда қилинган. Жаннат ва дўзахдаги мартабалар савоб ва гуноҳларнинг ҳажмига қараб белгиланиши тайин қилинган.\nУшбу таклифларни бажариш инсоннинг ихтиёри асосида бўлиши ирода қилинган. Яъни, Аллоҳ таоло инсонни истаса-истамаса мазкур таклифларни мажбурий равишда адо этадиган қилиб яратмаган. Инсоннинг ихтиёрини ўзи билан бирга яратган. Унга ақл ва қалб берган, тўғри йўлга чорлаган, нотўғри йўлдан қайтарган ва савоб касб қилганга жаннатни, гуноҳ касб қилганга дўзахни ваъда қилган. Таклифни адо этишни ихтиёрий қилган.\nАгар бу дунё ҳаёти фақат яхшиликдан, нозу неъматдан, роҳат-фароғатдан, айшу ишратдан, ҳузур-ҳаловатдан иборат бўладиган бўлса-ю, бошқа нарсалар бўлмаса, бу ҳаётнинг синовлиги, имтиҳонлиги қаерда қолади? Аллоҳ таолонинг амрига итоат қилиш, қайтарганидан қайтиш, бир сўз билан айтганда, У Зотга ихтиёрий равишда бандачилик қилиш қаердан бўлади?\nАгар бу дунё ҳаётида инсон бемор бўлмаса, қаримаса, бировдан сўкиш эшитмаса, озор топмаса, зулм кўрмаса, камбағалликка йўлиқмаса ва бошқа хираликларга йўлиқмаса, бу дунёнинг синовлиги қаерда қолади?\nШунинг учун ҳам бу дунёда яшаётган инсон ҳаётида ҳаёт тақозосидан ва шаръий таклифдан келиб чиқадиган хираликлар бўлиб туриши айни ҳикматдир.\n17:00 / 24.12.2020 1006\n14:35 / 24.12.2020 635\n1827 19:09 / 30.05.2017\n1892 05:25 / 18.07.2018\n1633 09:00 / 29.05.2018


Трамп Обамани АҚШ тарихидаги энг ёмон президент деб атади\n08:59 / 03.08.2016\nАҚШ президентлиги учун сайловда Республикачилар партиясидан номзод бўлган миллиардер Дональд Трамп мамлакатнинг амалдаги президенти Барак Обаманинг ўзи ҳақидаги салбий фикрига кескин жавоб қайтарди. У Обамани мамлакатнинг бутун тарихидаги энг ёмон президент сифатида баҳолаган.\n«Президент Обама тарихга киради, Қўшма штатларнинг энг ёмон президенти сифатида!» — дея ёзган Трамп ўзининг Twitter ижтимоий тармоғидаги саҳифасида.\nШунингдек, Трампнинг сайтида америкаликлар етакчиси кескин танқид қилинган.\n"Президент Обама — омадсиз етакчи, у Давлат котиби Клинтон билан бирга шундай ташқи сиёсат юритдики, дунёда беқарорлик юзага келди. У ҳам, унинг издоши Ҳиллари Клинтон ҳам президент бўлишга шунчаки номуносиб", — дея қайд этган миллиардер.\nУ Обама ва Клинтонни Яқин Шарқдаги вазиятни издан чиқариб, Ироқ, Ливия ва Сурияни ИШИД қўлига топширишда, Бенгазида дипломатларнинг ўлимига йўл қўйишда айблаган.\n"Бундан ташқари улар Эроннинг ядровий дастурини ривожлантиришига йўл қўйиб беришди. Кейин улар ўнлаб уруш фахрийларининг тиббий ёрдам кута-кута ўлиб кетишига йўл қўйишди", — дея қўшимча қилган Трамп.\nАҚШ президенти Барак Обама бундан олдинроқ ўз чиқишида Трампнинг мамлакатни бошқаришга қодир эмаслигини айтганди.\nПрезидент Трампнинг америкалик мусулмонларга муносабатини эслатган ва ташқи сиёсат, хусусан, Европа, Яқин Шарқ ҳамда Осиё масаласида тушунчага эга эмаслигини таъкидлаган.\nОбама Республикачилар партияси вакилларига юзланиб, уларни Трампни қўллаб-қувватлагани учун танқид қилганди.\n"Гап сиёсий қарама-қаршиликда эмас. Сизлар номзодни саралай билмадинглар", деганди у.


Ўзбекистон: Бош вазирнинг оғзаки буйруғи билан ерлар қайта тақсимланади - Фарғона.Ру ахборот агентлиги\n02:21 msk, 4 Июль 2020\nЎзбекистон: Бош вазирнинг оғзаки буйруғи билан ерлар қайта тақсимланади\n25.12.2014 14:04 msk\n“Фарғона” агентлиги манбаларининг маълум қилишича, Ўзбекистон бош вазири Шавкат Мирзиёев вилоят ҳокимларига фермер хўжаликларига нисбатан сиёсатни ўзгартириш тўғрисида оғзаки буйруқ берган. Фармойишнинг мазмун-моҳияти шундаки, пахта ва ғаллага ажратилган ерлар салмоғи 20 фоизга камайтирилади, аммо энги яхши, шўрланмаган, тоза ва суғориш учун қулай бўлган ерлар фақат шу экинларга берилади. Қолган ерларни Россия ва Қозоғистондан қайтаётган янги одамларга томорқа экинлари, боғдорчилик ва чорва етиштириш учун берилади.\nБош вазирнинг янги ташаббуси ҳаётга қандай татбиқ этилаётгани ва бунинг натижасида республика қишлоқ хўжалиги қандай ўзгаришларни бошидан кечираётгани ва реал ҳаётда ер тақсимоти қандай амалга оширилаётгани ҳақида фермерлардан бири “Фарғона” агентлигига ҳикоя қилиб берди.\nМирзиёевнинг кириб келиши: молиявий амнистиялар бекор қилинди\nШавкат Мирзиёев 1996-2003 йилларда Жиззах ва Сирдарё вилоятларида ҳоким бўлиб ишлади. 2003 йилда зафар отига миниб, бош вазир лавозимини эгаллаш учун Тошкентга қайтди. Фаолиятини бошланишида президентни фермерларга нисбатан шавқатсиз бўлиш керак, дея ишонтира олди.\nДавлат 2003 йилгача ҳар йили фермерларнинг қарзидан кечиб келган. Нефтебазалар, райхимия, МТП, агросаноатлар, солиқ қўмиталарининг ҳаммаси фермерлардан унмай қолган қарзларни Молия вазирлигидан талаб қилиб олишлари керак эди. Фермерларга ҳеч қанақа даъво қўйилмас ва улар ҳар йилни янгидан, тоза саҳифадан бошлар эдилар.\n2003 йилда ҳам бирор киши қандайдир янгиликлар бўлишини хаёлига ҳам келтирмаган эди. Фермерлар уюшган ҳолда таъминотчи ташкилотлар билан солиштирма актларини тайёрлашар ва юқори инстанцияларига ҳисоботларини тақдим этиб келишарди. Кўпчилик ҳатто 2004 йилнинг февралида ҳам солиқ органларига баланс ҳисоботларини топширмай, навбатдаги “молиявий авф”ни кутардилар... Ҳисобот топшириш муддати яқинлашиб келар, фермерлар солиқчилар билан: келинг, ҳозир ҳисоботни топширамиз, қарздан кечиш ўғрисидаги фармойиш чиққанидан сўнг эса, уни қайта тўғрилаб қўямиз, деб келишиб олаётгандилар.\nБироқ қайта тўғрилашга тўғри келмади. Ҳисоботларни ўз вақтида топширмаганлар жаримага тортилди.\nЎшандан бери фермерлар давлат томонидан қарзнинг кечилиши деган гапни унутиб қўйдилар. Бугунги кунда таъминотчилар олдидаги бу қарзлар юз-икки юз миллионгача етади. Молия вазирлиги қанақадир қарздорлик суммасини ўчириб турибди, аммо бунинг учун йиллаб кутишга тўғри келгани учун улардан ҳеч қанақа самара йўқ ва фермерларга енгиллик бермаяпти.\nУруғ, кунжара ва шелуха\nАвваллари планни бажарган фермерлар пахта заводларидан чигит олиб ёғ заводларига топширишлари мумкин бўлган. Бундан ташқари, фермерларга кунжара ва шелуха берилган, ёғ заводига эса фақат бажарган хизмати учун пул тўланган, холос.\n2004 йил охирига келиб чигитдан ёғ чиқариб бериш учун хизмат ҳақи кўтарилиб кетди.\n2005 йил охиридан бошлаб фермерларга ёғ бермай қўйдилар ва фақат кунжара ва шелухани қайтариш билан чекланиб қолдилар. 2006 йилдан бошлаб эса чигит фермерларга умуман берилмай қўйилди.\nОптималлаштиришдан кутилган натиэжа чиқмади\n2000-2004 йилларда ва 2005 йилнинг бошланишида фермер бўлишни орзу қилмаган одам деярли йўқ бўлган бўлса, 2006-йилга келиб одамлар бу ишдан фойда йўқлигини тушуна бошладилар. Фермерлик муваффақият сари етакловчи бизнес-лойиҳа бўлмай қолди. 2004 йилда фермерга фақат у ишидан воз кечиши учун битта контурдаги битта экин майдонига янги “Нексия” автомобилини беришга тайёр одамлар бўлгани маълум. Ўшанда бўшаб қолган фермерлик хўжалигини эгаллашга номзодлар яна туман ҳокимига ҳам пора бериши лозим эди.\n2006 йилдан бошлаб фермер бўлишга интилишлар камайди, 2007 йилда эса бунақа ишни орзу қилганлар умуман йўқолди.\n2008 йилда фермер хўжаликларини оптималлаштириш деган нарсани ўйлаб чиқардилар. Ўзбекистон президентининг 2008 йил 6 октябрь куни имзолаган №3077 фармойишига кўра, пахта-буғдойга ихтисослашган фермернинг камида 80 гектар, боғдорчилик йўналишидаги фермернинг – 5 га, чорвачилик билан шуғулланувчи фермернинг 13,5 га ва сабазавот етиштирувчи фермернинг 10 гектар ери бўлиши керак эди. Белгиланган меъёрга нисбатан ери кам бўлган фермер хўжаликларини ёпиш тўғрисида қарор қабул қилинди.\nЎша вақтнинг ўзида кўплаб номақбул фермер хўжаликлари тугатилди. Бундан ташқари, чўнтак қуруқлиги жонга теккан фермерлар ерларини қайтариш тўғрисида ариза ёздилар. Иш шунгача бориб етдики, фермерларни тўплаб, уларнинг қўлларидаги муҳр ва тамғаларни тортиб ола бошладилар.\nАвваллари агар фермер хўжалиги “юқори”дан келган буйруқ билан ёпилса, фермер бу қарор устидан инстанцияма-инстанция шикоят қилар, ҳокимга телефон қила оладиган нуфузли ҳомийларни излаб қоларди. 2008 йилда оптималлаштириш баҳонасида фермер хўжаликлари оммавий равишда ёпилган кезда фермерлар қўлларидани муҳр ва тамғаларини участкавой милиционерларга ўз қўллари билан осонликча топширдилар ва шикоят қилишни хаёлига ҳам келтирмадилар. Фермерлар ерларини ташлаб бошқа иш қидириб бошладилар. Афтидан, Россия ва Қозоғистонга иш қидириб кетаётган одамларнинг сони 2008 йил охиридан бошлаб ўса бошлаганга ўхшайди. Президент эса пировардида, уларга дангасалар тамғасини илиб қўйди.\nРасмийлар 2009 йилда оптималлаштириш давомида фермерлик ҳаракатига нисбатан хато йўл тутилганини тушундилар, аммо бунақа хатоларни тўғрилаш учун бир неча йил кетди.\nЧиндан ҳам 2009 йилда ерлари катта фермер хўжаликлари пайдо бўлгани рост, аммо катта ерларни ҳайдаш учун ҳам жиддий маблағлар зарур эди. Оптималлаштиришни бошлаганларида, фермернинг ери қанча катта бўса, ҳосил ҳам шунчалик кўп бўлади, демак қишлоқ хўжалиги техникасини сотиб олишга учун фойда пули ҳам кўпаяди, деб ўйлагандилар. Бироқ акси бўлиб чиқди. Пахта ва ғаллага давлат ҳарид нархлари йилига жуда борса 5 фоизга ўсади, аммо нефть маҳсулотлари ва минерал ўғитлар баъзи йилларда ҳатто икки баробарига қимматлагани маълум. Банклар томонидан фермерларга бериладиган имтиёзли кредит миқдори фермернинг пахта завод ва элеватор билан тузган шартнома қийматининг 60 фоизи миқдорида берилиши қоида қилиб белгилангани учун имтиёзли кредит миқдорини ҳам кўтариб бўлмайди. Молия вазирлиги ваъда қилган субсидиялар эса йўлда адашиб, манзилини топа олмаяпти...\nМолиявий қийинчиликлар туфайли фермерлар катта экин майдонларидаги ерни ҳайдата олмадилар. Айнан шу давр мобайнида чет эллардан ер ҳайдовчи техниканинг келиши тўхтади, 1997-2003 йиларда мавжуд “Магнум”лар эса эскирди. Бундан ташқари, битта контурнинг 50 гектаридан бир қисми албатта шўрланган, бошқа қисми ўт босган ёки олдинги йилларда нотўғри ишлангани боис яроқсиз ҳолатга келиб қолган бўлиб чиқади. Фермер авваллари 50 гектар ерни бир амаллаб эплаб келган бўлса, оптималлаштиришдан кейин унга яна 50 гектар қўшиб берганларида, пул ва техника етишмагани боис ҳеч нима қила олгани йўқ. 2009 йилдан кейин эса “оптималлашган” фермерлар хонавайрон бўла бошладилар.\nПахта ва буғдой бўйича имтиёзли кредитларни банкларга қайтара олмаган фермерларни судга бера бошладилар ва суд қарз эвазига фермернинг техникасини мусодара қилиш бўйича қарор чиқариб келди. Шундай қилиб, 2010 йилнинг бошланишида кўплаб фермерлар техникасиз қолдилар. Боз устига, айнан шу пайтда деҳқончиликдан мутлақо бехабар, аммо пахта ва буғдой ўрнига томорқа экинлари жойлаштирилганини кўрмаганга олиши учун СИУ директори ва ер ўлчовчига пора билишни яхши биладиган муттаҳам фермерлар пайдо бўла бошлади. Томорқа экинлари етиштиришга кўпчилик қизиқади: пахта ва ғалла учун 50-70 гектар ери бор фермерлар 15-30 гектарини сабзавотга ажрата бошладилар. 2014 йил бошида бунақанги “томорқачиларга” қарши репрессиялар бошланди.\nОптималлаштириш аграномлар билан ҳамкорлик қилиб келган фермерларнинг ишига нуқта қўйди, деса ҳам бўлаверади ва оқибатда кўп ерлар яроқсиз ҳолга келиб қолди.\nБош вазирнинг янги ташаббуси\nАфтидан, барча камчиликларни таҳлил қилган бош вазир Мирзиёев 2014 йил декабрь ойининг бошида вилоят ҳокимларига оғзаки фармойиш берди, ҳокимлар ҳам ўз навбатида йиғилишлар ўтказиб фермерларга бош вазирнинг фикрларини оғзаки равишда етказдилар.\nШундай қилиб, барча ҳокимларга пахта ва ғалла учун ажратилган ерларни 20 фоизга қисқартириш топшириғи берилди. Аммо бу ерлар тоза, шўрланмаган ва суғориш учун осон бўлиши лозим. Қолган ерлар чорвачилик, боғдорчилик, сабзавотчилик, шу жумладан, картошка етиштиришга ихтисослашган фермер хўжаликларини барпо этиш учун биринчи навбатда Россия ва Қозоғистондан қайтиб келаётган қишлоқ аҳолисига беришга қарор қилинди.\nБундан ташқари, фермерга битта контурда турли йўналишдаги икки фермер хўжалигини, мисол учун, пахта-ғалла ва боғ-томорқани жойлаштириш тақиқланмоқда. Гап шундаги, агар фермер ҳам томорқага, ҳам пахтага эгалик қилса, у албатта яхши ерларини томорқага ажратиб, чигитни шўр ерга экиши мумкин.\nЯроқсиз ерларга куни қолган фермерлар яхши ҳосил етиштира оладиларми? Фото © “Фарғона.Ру”.\nМаҳаллий ҳокимларга ҳар бир янги фермернинг насл-насабини синчиклаб ўрганиш топширилди: қўшни фермерлар бир-бирига ҳатто узоқ қариндош ҳам бўлмаслиги керак эмиш.\nРасмийлар бундан буёғига пахта ва ғаллани номақбул ерларга экишга мажбур қилмаймиз, деб ваъда қиляпти. Агар маҳаллий ҳокимлар бу қоидани бузсалар, маҳаллий прокурорлар бу ҳақда юқорига, ҳатто бош вазиргача хабар беришлари лозим.\nАжиб некбин ваъдалар!\nАммо одамлар бунақа гапларга ишонмай қўйдилар.\nЎн йилдан бери ҳар йилнинг охирида шунақа ажойиб сўзлар янграб келади. Ўтган йилда ҳам, аввалги йилда ҳам, ундан олдинги йилларда ҳам прокурорлар бутун қиш давомида боғдорчилик, чорвачилик, сабзавотчилик фермер хўжаликларида пахта ва ғалла экиш тақиқланади, дея таъкидлаб келдилар. Аммо чигит экиш мавсуми етиб келиши билан прокурорлар ҳаммасини “унутиб”, туман ҳокимининг чорвага ихтисослашган фермер қанча чигит экиши кераклиги тўғрисидаги топшириғини етказади.\n- Бу сенинг фермер хўжалигингми? Сенга шунча-шунча гектар ерга чигит экиш топширилади.\n- Ахир мен чорвачилик... Ахир ўзингиз қишда айтгандингизку...\n- Мен сизларга ерларингизда чигит экилишига йўл қўймаслигингиз керак дегандим. Аммо сен йўл қўйибсан, демак, жавоб берасан. Энди шу гектарга чигит экишинги керак.\n- Ҳеч қанақа лекин-пекини йўқ, эртага келиб текшираман, агар чигит экмасанг, кўрадиганингни кўрасан.\nКелиб текширишарди ҳам, кўрадиганини кўрсатишарди ҳам.\nБу ишларни одамлар асло унутмаганлари учун ҳоким буйруғининг ижрочисига айланган прокурорларга ишонмай қўйдилар.\nЯнги ташаббусда энг асосийси – янги фермер олинаётган ҳар бир гектар учун 500.000 сўм нақд пулни низомдаги капитал сифатида киритиши лозим. Тартиби эса қуйидагича: ҳокимнинг қарорини, муҳр ва тамғасини олиш. Кейин банкда ҳисоб рақамини очиш ва пулларни киритиш.\nЛекин ҳокимлар ҳеч кимга ишонмаяптилар ва қарор чиқаришдан олдин пулларни банкга қўйишни талаб қиляптилар. Ҳокимлар банк справка берганидан сўнг фермер хўжалигини очиш тўғрисида қарорга имзо чекяптилар.\nБунақа шартни бажаришга фермерлар иккиланиб қолишяпти. Пулни банкга тўлаб қўйилсаю, ҳоким қарор бермаса нима қилиб бўлади? Бундан ташқари, ҳокимнинг қарори бўлмаса, фермерлик ҳисоб рақамини ҳам очиб бўлмайди?\nШунда ҳоким пулларни гектарларини сизга бераётган фермернинг ҳисоб рақамига қўйишни таклиф қилади. Калласи ишлаган баъзи фермерликка номзодлар ўша контурда фаолият олиб бораётган фермер билан пулларни жойлаштириш тўғрисида келишиб оляптилар, вақти келса, экин ўринларини ҳам алмаштириш тўғрисида келишларига шубҳа йўқ. Прокурорларнинг таҳдидлари – бир тийин, ҳар йили қишда ўша-ўша эски тос – эски ҳаммом. Баҳор келиши билан ваъдалар унутилади.\nАммо бир гектар учун 500.000 сўмлик тўлов мажбурий. Бу нарсани бош вазирнинг ўзи назорат қилиб боради, шунинг учун ҳам прокурорлар ва ҳокимлар фермердаги ер ва низомдаги капитал ўртасидаги мутаносибликни доим текшириб юрадилар.\nЁшлар пахта ёки ғалла етиштиришни умуман истамайдилар, чунки улар бу ишнинг нақадар қийинлигини ва фойда билан чиқиш мушкуллигини яхши биладилар. Улар ер олишни режалаштирган тақдирда ҳам фақат томорқа экинларини етиштиришни кўзлайдилар, холос.\nШу кундарда боғдорчилик, сабзавотчилик ва чорвачилик гектарларини олмоқчи бўлаётганлар ҳокимнинг ўзига ҳам қўшимча 500 минг сўмдан пулни нақд бериш керак экан, деган миш-мишлар тарқала бошлади. Ўшанда, нафақат яроқсиз, балки семиз ва ҳосилдор ерларни ундириш мумкин бўлар экан. Ер ўлчовчига ҳам узатишни унутмасангиз, ҳосилдор ерларингизни “шўрланган” дея белгилаб бериши мумкин.\nШунинг учун ҳокимиятларда тумонат одам. Ҳамма семизроқ ер олиш илинжида юугуриб юришибди. Улар чаққонроқ ҳаракат қилиб, яхши ерларни бошқалардан олдин эгаллаш илинжида.\nҲозирги аҳволда ҳукумат раҳбарининг ташаббусини ўринли ва мақтовга лойиқ дея тан олиш мумкин. Қишлоқ жойларида яшайдиган кўпчилик иш билан таъминланадилар: сабзавотчилик, боғдорочилик ва чорвадор фермер хўжаликларига кўплаб ишчи қўллар керак бўлади. Бир гектар ерда ўртача битта оиа ишлайди, деб ҳисобланса, хом тахминларга кўра, битта туманда 2000 га ер шунақа хўжаликларга берилиши ва [ҳар бири ўртача 10 гектардан] 200 та фермер хўжаликлари ташкил этилиши мумкин. Демак, 2 мингта оила, ёки ўн минг киши иш билан таъминланади.\nБундан ташқари, сабзавот, мева ва чорвачилик маҳсулотлари сероб бўлади, буни эса фақат табриклаш мумкин.\nАммо хавотирга солувчи битта омил бор: бош вазир Шавкат Миромонович Мирзиёев ҳеч қачон ўзини битта ишни бошлаб охиригача етказадиган изчил раҳбар сифатида намоён этмаган. Одатда у қўққисдан битта буйруқни бериши, бу топшириқ бажарилиши авжига чиққанида эса у тўхтаб қолиши, ҳамма нарсани унутиши ва бошқа бирор нарса ўтиб кетиши ва ҳатто у аввалги топшриғига мутлақо зид келувчи буйруқларни бериб қолиши мумкни. Биз бунақа ишларнинг жуда кўпига гувоҳ бўлганмиз.\nМисол учун, 2012 йилда Шавкат Мирзиёевнинг оғзаки кўрсатмаси ва Тошкент шаҳар туманлари ҳокимларининг ёзма фармойишлари билан кўп қаватли уйлар ёнидаги хусусий гаражлар бузила бошланди. Эски гаражларнинг ўрнига янги, кўпқаватли автомобиль бекатларининг қуриб берилиши ваъда қилинди. Гаражлари бузилган машиналар кўчада қолиб кетдилар, уларни олиб қочиш, ичидаги буюмларни, бузиш ва эҳтиёт қисмларини ўғирлашлар кескин кўпайди. Одамлар ғазабланишга бошлаганларида, бош вазир кутилмаганда барча айбни маҳаллий ҳокимларга ағдариб, гаражлар бузилишини тўхтатиб қўйди.\nБир неча йил илгари кўп қаватли уйларга ёндашган қўшимча биноларни бузишлар билан боғлиқ воқеалар ҳам ҳудди шунга ўхшаган эди.\nШунинг учун ҳам экин майдонларини қайта тақсимлаш бўйича Мирзиёевнинг янги ташаббуси охиригача етказилишига тўлиқ ишонч йўқ.


Саудия Арабистонининг сув инвестицияси учун 50 миллиард доллар маблағ талаб қилинади\n10:09 / 28.11.2016\nСаудия Арабистонига сув сектори инвестицияси учун қўллаб-қувватловчи хусусий жамғармалар томонидан 53 миллиард доллардан ортиқ маблағ керак бўлади. Бу ҳақда мамлакатнинг расмий вакиллари хабар қилади.\nҚироллик ўз иқтисодини инвестиция ҳажмини ошириш ва хусусий секторнинг янги соҳаларини ривожлантириш ҳисобига диверсификация қилмоқда.\nХусусийлаштиришга йўналтирилган давлат органлари орасида кўрфаз ва Қизил денгиз қирғоқларидан сувни тозалаб олувчи Saline Water Conversion Corporation (Тузли сув конвертация корпорацияси) ҳам бор.\n“Келажакда ўсимликлар хусусий сектор тедерига ўтказилади,” - дейди SWCC ҳокими Али Ал-Ҳазми давлат томонидан ташкил этилган Water Investment форумида.\n“Хусусийлаштириш учун бизда барча нарса етарли”.\nҲеч қандай дарёси бўлмаган саҳро қироллиги сувнинг кўп қисмини денгиз сувини шўрсизлантириш орқали, қолганларини эса ер ости манбааларидан олади.\n“Бу жуда кўп маблағ ҳамда капитал инвестицияларини талаб қилади,” - дейди Атроф-муҳит ҳимояси, сув ресурслари ва қишлоқ хўжалиги вазирининг ўринбосари Мансур Ал-Мушаити форумда.\n“Биз яқин беш йил ичида капиталга талаблар 53.3 миллиард доллардан ошишини тахмин қилмоқдамиз”.\n1974 йил ташкил топган SWCC шўрсизлантирилган сув ишлаб чиқариш бўйича энг йирик компания саналади. У 28та заводда фойдаланилади ва жараённинг бир қисми сифатида миллий электр тармоқлари учун электрэнергия чиқариб бериш имконига эга.\nҲазмининг айтишича, Саудия Арабистонининг сувга танқислиги йилига 5 фоиздан кўпроқ ошиб бормоқда. 2020 йилга келиб қироллик “стратегик ҳамкорлар” орқали 52 фоиз шўрсизлантирилган сув ишлаб чиқаришни мўлжаллаган.\nСаудия Арабистони иқтисодиёт инвестиция


Ўқитиш мақсадлари - Касб таълими методикаси\nМутахассис модели ўқитиш мақсадларини аниқлаш асоси сифатида\nУзлуксиз таълим шароитларида касбий таълим муассасалари мақсадлари замонавий жамият олдида турган ижтимоий, замонавий масалалар билан аниқланади. Иқтисодий ва ижтимоий тараққиёт омили сифатида замонавий касбий таълим талабанинг ўзини англашига шахснинг хаёти, фаолияти, ижтимоий ва касбий сохаларини ривожланиши ва ўзини намоён қилиши учун шароитлар яратиши, жаҳон ва миллий маданият тизимида унинг интеграциясига йўналтирилган бўлиши керак. Шундай қилиб ўқитиш мақсадлари ўрта махсус, касб-ҳунар таълими бажарадиган етакчи функциялар билан аниқланади.\nМақсадларни аниқлаш жараёнини ўқитишнинг мақсадлар иерархиясини тузиш бўйича мураккаб тизимли фаолият сифатида қараш лозим бўлади: мутахассисни тайёрлашга қўйиладиган умумий талаблардан шу йўналиш мутахассисиси шахсига қўйиладиган талаблар билан аниқланадиган касб, мутахассис бўйича ўқитиш мақсадлари орқали –аниқ предметни ўқитиш мақсадларигача.\nШундай қилиб турли даражаларда ўқитиш мақсадлари ўқитишнинг якуний натижалари билан аниқланиши лозим: талабанинг касбий фаолиятни эгаллаши, унинг шу фаолият ва ижтимоий ҳаётнинг субъекти бўлиши билан. Касбий ўқув юртларида ўқитиш мақсадлари мутахассис модели асосида тузилади. У ўз ичига битирувчининг мутахассис ва жамият аъзоси сифатида эга бўлиши лозим бўлган сифатлар: касбий ва ижтимоий-психологик сифатлар, билим ва уқувларни олади. Мутахассис моделини қуришга шахсий-фаолиятли ёндашув унинг касбий фаолиятга тайёрликнинг икки томони намоён бўлади: функционал (фаолиятли) ва шахсий. Шунинг учун моделлаштириш даражасида мақсадларни қўйиш икки босқични ўз ичига олади:\nзамонавий мутахассис фаолиятининг тизимли характердалиги, яъни ўзида фақатгина предмет-инструментал эмас, балки мутахассис фаолиятининг моделини (касбий фаолият турларини, касбий фаолият соҳаси ва тузилмасини, фаолият вазиятлари ва уларни ечиш усуллари, типик касбий масалалар ва уларнинг функциялари ва ҳ.к.);\nшу асосда ишчи учун зарур бўлган сифат ва хислатлар, билим ва уқувларни ўз ичига олган мутахассис шахсининг моделини аниқлаш.\nШундай қилиб, мутахассис модели ўқитиш мақсадларида аксланадиган қуйидаги етакчи функцияларни аниқлайди: таълимий, ривожлантирувчи тарбиявий.\nТаълимий функция талабада ўқиш жараёнида илмий билимлар тизими, касбий уқув ва қуникмалар шаклланиши асосида умумий, касбий ва ижтимоий компетентликни шакллантиришдан иборат. Билимлар тизими мутахассислар тайёрлаш даражасига кўра таълим стандартларига мос равишда ўқув материалининг ҳар бир дидактик бирлигини ўзлаштириш асосида шаклланади. Ушбу функцияни амалга ошиши натижасида талаба ишлаб чиқаришнинг илмий асосларини эгаллаши, олинган билимларни касбий фаолиятнинг аниқ шароитларида – типик, ўзгарган ва янги вазиятларда, умумилмий ва махсус алгоритмлаштирилган ва ижодий уқувларни шакллантиришдан иборат бўлади. Таълимий функцияни амалга ширилиши мутахассиснинг шахс бўлишига, ўқиш жараёнида унинг ақлий, жисмоний ва маънавий ривожланишини аниқлаб беради.\nЎқитишнинг ривожлантирувчи функцияси талабанинг идрок этиш, ўқув масалаларини ечиш, ўзининг ўқув фаолиятини бошқариш жараёнида талаба шахсининг интеллектуал, эмоционал ва жисмоний соҳаларини ривожлантиришга йўналганлигида намоён бўлади. Ўқитиш жараёнида ўрта бўғин мутахассисисида ижодий фикрлаш, олдиндан кўра билиш ва рефлексия ривожлантирилиши, ўзини ўқитиш, ўзини англаш ва ўзини ривожлантириш каби асосий психологик механизмлар шакллантирилиши лозим. Ривожлантирувчи функция тадбиғининг хусусияти махсус фанларни ўқитиш жараёнида ривожлантирувчи масалаларни қўйиш ва уларни ечиш, талабаларнинг ўқув фаолиятини уларнинг ақлий ва ижодий фаоллиги нуқтаи назаридан энг самарали бўлган назария ва технологиялар асосида ташкил қилишда намоён бўлади. Масалан, ақлий фаолиятни босқичма-босқич шакллантириш назарияси, муаммоли ўқитиш, ўқув фаолияти ва ривожлантирувчи ўқитиш назарияси.\nТарбиявий функцияси мутахассис шахсини ижтимоийлаштириш ва профессионаллаштиришга унинг умумий ва касбий маданиятни тарқатувчиси бўлишга йўналтирилган ўқитиш жараёнининг тарбиявий салоҳиятини амалга оширишдан иборат. Инсоннинг тарбияланганлиги аввало унинг дунёга, ўзига бўлган муносабатлар тизими билан аниқланади. Улар фаолиятга бўлган эҳтиёжларда ва қизиқишларда, мақсад ва мотивларда, дунёқарашларда, қадр-қимматларни англашда намоён бўлади. Тарбиявий функцияни амалга ошириш талаба томонидан умуминсоний ва касбий қадриятлар, меъёрлар, ғоялар, мақсадларни ўзлаштириш ва ўзига қабул қилишни талаб қилади. Улар фақатгина кўчириб олиш йўли билан эмас, балки махсус ташкил қилинган шароитларда талаба ва ўқитувчи ҳамкорлигида ўқув масалалари тизимини ечиш жараёнида амалга оширилади. Шундай қилиб, ўқитишнинг тарбиявий функцияси мутахассисни ижтимоийлаштириш ва профессионаллаштиришни ҳамда таълимнинг маданий-инсонпарвар функциясини амалга оширишни таъминлайди.\nЎқитишнинг юқорида келтирилган функциялари ўқитувчи томонидан учта ялит ўқитиш мақсадларини қўйишда ўз аксини топади: дидактик, ривожлантирувчи ва тарбиявий. Ўз моҳиятига кўра учта мақсад ўқитишнинг маориф мақсадларини амалга оширишни таъминлайди.\nШундай қилиб, мутахассис модели талабанинг компетентлик, ривожланганлик ва тарбияланганлик даражасига қўйиладиган талабларни ўз ичига олиши керак. Касбий таълимнинг замонавий босқичида мутахассис шахси ва фаолиятининг модели ҳар бир мутахассис учун ишлаб чиқилган ўрта махсус касб-ҳунар таълими стандартларидаги касбий-малака классификаторида берилади. Уларда мутахассиснинг асосий фаолият турлари ҳамда уларни бажариш учун ва талаба билиши зарур бўлган билим, уқув ва кўникмалар тавсифланган. Бу талаблар талабаларнинг ижтимоий-маданий ва психологик компетенциялари маълум даражаларини белгилаб беради, бироқ битирувчиларда қандай шахсий ва психик сифатларни ривожлантириш ва шакллантириш лозимлигини кўрсатмайди, бу эса ўқитувчиларда мақсадларни қўйиш жараёнини қийинлаштиради.\nСтандартда кўрсатилган талаблар асосида умумдавлат мақсадлари, сўнг конкрет таълим муассасаси мақсади ва аниқ фанни ўқитиш мақсадлари шаклланади. Мавжуд мақсадлар иерархияси уларнинг бўйсуниш – кейингиларини олдингиларига мослашни талаб қилади. Касбий таълимнинг етакчи функциялари ва мақсадларини амалга ошириш ҳар бир ўқитувчига, унинг фани мутахассис шахсининг яхлит шаклланиши жараёнида қандай ўрин тутганини аниқлашга боғлиқдир. Педагог ўз фани бўйича ўқитиш жараёнини режалаштирганда мақсадларни қўйиш жараёни қуйидаги босқичларни ўз ичига олади:\nстандарт талаблари асосида фаннинг ўзига хос хусусиятлари ва касбий тайёргарликда унинг ўрнини ҳисобга олган ҳолда фанни ўқитиш мақсадларини шакллантириш;\nўқув гуруҳининг хусусиятлари, конкрет шароитлар, эришишнинг восита ва усулларини ҳисобга олган ҳолда ўқитиш мақсадларини аниқлаштириш;\nбўлимлар, курс мавзулари, модуллари ва ҳ.к. бўйича ўқитиш мақсадларини аниқлаш;\nконкрет машғулотларнинг мақсадларини режалаштириш, уларни ҳар бир босқичнинг микромақсадларига (вазифаларга) ажратиш.\nМақсад ва вазифаларнинг тартиб билан тузилган иерархияси ўқитиш жараёнининг тизимли характерини таъминлашга ва унинг самарадорлигини иширишга имкон беради.


Аудио материаллар - Intangible Cultural Heritage of Uzbekistan\nБахши – қўшиқ ва достонларни ёддан куйловчи, айтувчи, авлоддан-авлодга етказувчи санъаткор, халқ достончиси. Унинг ширали овози, дўмбирасидан таралаётган куй киши қалбини беихтиёр тўлқинлантиради, жунбушга келтиради. Бахши халқ турмуши ва маданиятини, ўзи яшаб турган юрт тарихини ва бирор соз чалишни билиши, ҳофизлик санъатини пухта эгаллаган бўлиши керак. У жонли халқ тилининг турли шаклларидан, сўз ўйинлари ва қочиримларидан, халқ мақоллари ва ибораларидан унумли фойдалана олиши лозим.\nХалфа – Хоразм воҳасида маҳаллий оғзаки ижод намуналарини ижро этувчи аёл. Халфалар фаолият кўрсатиш шароитига кўра икки йўналишга бўлинади: тўй ва базмларда қўшиқлар ижро этувчи "сози халфа" ҳамда "китобий халфа" - таъзия ва маросимларда китоб ўқувчи аёл, отин (отинойи). Уларнинг иккаласи ҳам "ичкари"да аёлларга хизмат қилган.


1 ой олдин яшин уриши оқибатида шифохонага ётқизилган австралиялик дарвозабон оламдан ўтди\n16:03 / 02.05.2016\nМалайзиянинг «Мелака Юнайтед» жамоаси дарвозабони, 18 ёшли австралиялик Стефан Петровски яшин уриши туфайли шифохонага ётқизилганидан 1 ой ўтиб вафот этди. Бу ҳақда Австралия футбол федерацияси сайтида маълум қилинган.\n"Австралия футболи ҳамда федерация номидан Петровскининг оила аъзолари ва унинг яқинларига ҳамдардлик изҳор қиламиз", дейилади федерация сайти хабарида.\n4 апрель куни жамоанинг машғулотларидан қайтаётган Стефан Петровски ва унинг жамоадоши, 21 ёшли ҳимоячи Мухд Афик Азуанни яшин урган, Азуан енгил жароҳат олган, Петровски эса ҳушидан кетиб, реанимацияга ётқизилганди.\nАйни вақтда Азуаннинг аҳволи барқарорлашган.\nЯшин австралиялик дарвозабон\nЯмалда шарли чақмоқ ёш боланинг умрига зомин бўлди\nEmpire State Building биносини яшин урди


73 Ўқиш режими + -\nҲа, бизнинг муқаддас динимиз Исломда илм ўрганиш, айниқса, Аллоҳ таолонинг китоби бўлмиш Қуръони Каримни тиловат қилиш, уни дарс қилиб ўқиб, тафсирини ўрганиш улуғ иш ҳисобланади. Мазкур ишнинг қадр-қиймати ва улуғворлигини, айниқса, кўпчилик бўлиб ўрганиш қадр-қиймати ва улуғворлигини яна ҳам аниқроқ тушуниб етмоқ учун маҳбуб Пайғамбаримиз Сарвари олам Муҳаммад соллаллоҳу алайҳи васалламнинг муборак сўзларига қулоқ осайлик. У Зоти бобаракот имом Муслим ва имом Абу Довуд Абу Ҳурайра розияллоҳу анҳудан ривоят қилган ҳадиси шарифларида қуйидагиларни айтадилар:\n«Ким талаби илм йўлида юрса, Аллоҳ унга жаннат йўлини осонлаштирур. Қайси бир қавм Аллоҳнинг уйларидан бир уйда жамъ бўлиб, Аллоҳнинг китобини тиловат қилсалар, уни ўзаро дарс қилиб ўргансалар, албатта, уларнинг устиларидан сакинат нозил бўлур, уларни раҳмат қамраб олур, уларни малоикалар қуршаб олур ва уларни Аллоҳ Ўз ҳузуридаги кимсалар ичида зикр қилур».\nУшбу ҳадиси шарифни тадаббур ила тафаккур қилиб кўрайлик. Дунёда Аллоҳ таолонинг китобини тиловат қилиш учун, уни дарс қилиб ўқиш учун жамланган кишилардан ҳам бахтлироқ, саодатмандроқ жамоа бормикан?! Йўқ, албатта!\nҲурматли тафсирхон, сиз билан биз ўзимиз эришган бахтнинг салмоғини билиш учун бошқалар нима учун жам бўлишаётганига бир назар солайлик. Одамлар куфр, фисқу фужр, ғийбат-бўҳтон, гуноҳу исён, ҳаром-хариш ишлар учун жам бўлмоқдалар. Жуда яхши деб ҳисоб қилинаётганлари ҳам беш кунлик дунё матоҳи учун, мансаб, бойлик ва бошқа ўткинчи нарсалар иштиёқида жам бўлмоқдалар. Шундоқ экан, Аллоҳнинг китобини ўрганиш учун жам бўлганлар энг афзал бўлмай, кимлар афзал бўлсин?! Келинг, ўша афзаллик тафсилотларини юқоридаги ҳадиси шариф қамровидан келиб чиқиб ўрганиб олайлик.\n1. «Уларнинг устидан сакинат нозил бўлур.»\nСакинат – хотиржамлик, хайр-барака, сокинлик ва бошқа яхшиликлардан иборат эканлигини, у Каломуллоҳни ўрганаётганлар устидан худди булут каби нозил бўлишини аввал ҳам ўрганиб ўтдик. Ушбу нодир фазилат бошқа хайрли ишларни бажо келтирувчилар учун ваъда қилинмаган.\n2. «Уларни раҳмат қамраб олур.»\nАлбатта, Аллоҳнинг каломини ўрганаётганларни Аллоҳ таолонинг раҳмати қамраб олади. Ҳар бир банданинг Роббисидан бўладиган заррача раҳматга қанчалар муҳтож эканини эътиборга оладиган бўлсак, Қуръон ўрганиш йўлидаги ҳаракатлари туфайли Аллоҳ таолонинг раҳмати қамраб олган бахтиёрларнинг қанчалик улуғ мартабага ноил бўлганларини тасаввур қилсак бўлаверади. Бундоқ улуғ даражага ҳам фақат Қуръон тиловати ва уни дарс қилиб ўқиш, яъни тафсирини ўрганиш билангина эришиш мумкин.\n3. «Уларни малоикалар қуршаб олур.»\nФаришталар қандоқ мукаррам зотлар экани ҳаммага маълум. Фаришта бор жойда хайр-барака, яхшилик, тинчлик-омонлик, фазилат ва бошқа кўплаб эзгуликлар бўлур. Энди, бир эмас, катта жамоа фаришталар ўраб турган, уларга ҳавас билан қараб турган мўминлар жамоаси қанчалик саодатманд эканлигини англаб олсак бўлаверади. Ушбу мисли йўқ олий мақомга ҳам фақатгина Қуръони Каримни тиловат қилиш, унинг тафсирини ўрганиш билангина муяссар бўлинади.\n4. «Уларни Аллоҳ Ўз ҳузуридаги кимсалар ичида зикр қилур.»\nАллоҳнинг ҳузуридаги кимсалар кимлигини Аллоҳ таолонинг Ўзи билади. Аммо Қуръон тиловат қилган ва уни дарс қилиб ўрганган, яъни тафсир билан машғул бўлган кишиларни Аллоҳ таоло «Ўз ҳузуридаги кимсалар ичида», яъни олий мақомларда зикр қилишини энди биз ҳам биламиз. Бу нақадар улуғ бахт! Бу нақадар буюк саодат! Бу улуғ бахтга ва буюк саодатга фақат Қуръони Карим тиловати ва уни дарс қилиб ўрганиш билангина эришиш мумкин.\n05:15 / 29.12.2016 1039\nЙиғла энди, Ўзбек халқи\nЙиғла энди, Ўзбек халқи, Посбонингни йўқотдинг. Посбон эмас, мард ўғлон Қалқонингни йўқотдинг. Ахир ул зот эмасми, Фитналардан қутқарган. Борбудин ҳатто давоми...\n23:39 / 04.02.2017 4324\n02:10 / 29.11.2016 1282\nОқ халат масъулияти Табобат, бу фалсафадир. Ҳаёт ва ўлим фалсафасини англаб етган киши энг яхши табибдир, ҳозиқ ҳакимдир. Замонасининг давоми...\n00:59 / 25.11.2016 1803\n13:15 / 04 июль 531\n11:17 / 14 январь 74570


Башар Асад Остонада Сурия бўйича келишувга эришиш мумкинлигини айтди\n19:49 / 08.01.2017\nСурия президенти Башар Асад Остонада Суриядаги вазиятни тартибга солиш бўйича музокараларда келишувга эришиш мумкинлигини айтди. Бу ҳақда француз депутати, Дамашқда Асад билан учрашувда иштирок этган Николя Дюик маълум қилди. Бу ҳақда Sputnik нашри хабар бермоқда.\nДюикнинг айтишича, Асад Остонадаги музокараларга катта умид билан қарамоқда. Асад Женевадаги музокаралардан фарқли ўлароқ, Остонада ҳақиқатан ҳам Суриядаги гуруҳлар ва томонлар тақдим қилиниши мумкин, деб ҳисобламоқда. Асаднинг фикрича, "Остонада келишувга эришиш мумкин".\nФранцуз депутатининг таъкидлашича, Асад улар охирги маротаба 2016 йил мартида учрашганларидагидан кўра ҳозирда "ўз давлатининг келажагига катта ишонч билдирмоқда", чунки Сурияда ҳарбий вазият яхшиланган.\nОстонадаги учрашув 23 январда, Женевадаги учрашув эса 8 февралда ўтиши кутилмоқда.\nСурияда уриб туширилган ақлли ракеталарни ўрганиш бошланди - Москва\nФранция Сурия шимолидаги ҳарбий иштирокини кучайтиришга ваъда берди\nПентагон Сурияда АҚШ самолётлари “ўчирилаётганидан” шикоят қилди\nAlibazar.uz асосчиси Алишер Авазов ютуқли танлов эълон қилди\nBuka флагман дўкони Тошкентда: Uzbek Tigers либосларини қаердан сотиб олиш мумкин?